ΑΝΤΩΝΗΣ ΛΟΥΔΑΡΟΣ: Ο σημερινός πολιτικός παραμένει αριστοφανικός - ΠΑΤΡΙΣ\nΑΝΤΩΝΗΣ ΛΟΥΔΑΡΟΣ: Ο σημερινός πολιτικός παραμένει αριστοφανικός\n«Η ανθρώπινη φύση... δεν αλλάζει!»\nΟ Α. ΛΟΥΔΑΡΟΣ ΜΙΛΑ ΣΤΗΝ “Π” ΜΕ ΑΦΟΡΜΗ ΤΗΝ ΠΑΡΑΣΤΑΣΗ “ΕΚΚΛΗΣΙΑΖΟΥΣΕΣ”\nΜε ένα πλούσιο θίασο 30 ηθοποιών έρχονται στο Ηράκλειο σήμερα και αύριο στο θέατρο «Τεχνόπολις» οι «Εκκλησιάζουσες» του Αριστοφάνη σε σκηνοθεσία Αλέξανδρου Ρήγα. Η παράσταση ανεβαίνει και τις δύο ημέρες στις 9:15 το βράδυ.\nΗ προπώληση των εισιτηρίων για τις παραστάσεις του Ηρακλείου γίνεται στο «Τεχνόπολις», το βιβλιοπωλείο Ελευθερουδάκης, τα Seven Spots και στο viva.gr. Την Παρασκευή η παράσταση ταξιδεύει στο Ρέθυμνο και το θέατρο «Ερωφίλη», ενώ Σάββατο και Κυριακή ανεβαίνει στο θέατρο Ανατολικής Τάφρου στα Χανιά.\nΣτο ρόλο της πρωταγωνίστριας Πραξαγόρας, ο μοναδικός Αντώνης Λουδάρος, που δίνει το 100 % επί σκηνής. Σε μια παράσταση που παραμένει πιστή στο αρχαίο κείμενο, αλλά εμπλουτίζεται με πολλή μουσική και χορό, οι «Εκκλησιάζουσες» αποτελούν μία από τις πιο ενδιαφέρουσες προτάσεις της σεζόν.\nΕιδικότερα στις διπλές παραστάσεις στο Ηράκλειο, η παράσταση ενισχύεται επιπλέον από το … κρητικό στοιχείο που ενυπάρχει ήδη και γίνεται ακόμα πιο απολαυστική. Λίγες ώρες πριν ανέβει στη σκηνή, ο Αντώνης Λουδάρος μιλά στην «Π» για την παράσταση, το ρόλο του, τους προβληματισμούς της σύγχρονης εποχής, αλλά και για τα χειμερινά σχέδιά του.\nΕρ.: Υποδύεστε μια Πραξαγόρα, που περνά τα όρια της Αθήνας, που έχει πεθερά, αλλά που παραμένει επίκαιρη και διεκδικητική. Πόσο κοντά θεωρείτε ότι είναι ο ρόλος σας σε μια κλασική σημερινή γυναίκα φεμινίστρια;\nΑπ.: Το φετινό καλοκαίρι ερμηνεύω μία πολύ δυναμική γυναίκα, που αποφασίζει να πάρει τη μοίρα της και τη μοίρα του τόπου της στα χέρια της, σε πείσμα ενός συστήματος ανδροκρατούμενου και εχθρικού απέναντι στη γυναικεία πρωτοβουλία. Είναι ένας ρόλος πολύ απαιτητικός, με πολλές μεταμφιέσεις και εναλλαγές, που απαιτεί το 100% της ενέργειας επάνω στη σκηνή. Θα έλεγα ότι είναι ένας ρόλος πρόκληση.\nΠαράλληλα, όμως, είναι και γοητευτικός, καθώς σε καλεί να ταξιδέψεις στα πολύπλοκα μονοπάτια του γυναικείου μυαλού και της γυναικείας εφευρετικότητας. Δεν ξέρω κατά πόσο οι σύγχρονες φεμινίστριες, όπως λέτε, θα ταυτιζόταν με την Πραξαγόρα, σίγουρα όμως το κοινό θα διακρίνει πολλές ομοιότητες και αναφορές στη σημερινή κοινωνικοπολιτική πραγματικότητα.\nΕρ.: Όπως έχει επισημάνει ο Αλέξανδρος Ρήγας, δεν είναι ο Αριστοφάνης πάντα επίκαιρος, εμείς έχουμε μείνει στάσιμοι 2.000 χρόνια. Πόσο κοντά στην πραγματικότητα θεωρείτε πως είναι αυτό;\nΑπ.: Παρόλες τις κατακτήσεις και τα τεχνολογικά επιτεύγματα του σύγχρονου κόσμου, η ανθρωπότητα παραμένει στάσιμη ως προς τον τρόπο αντιμετώπισης της εξουσίας και των κοινών. Ο σύγχρονος πολιτικός δεν διαφέρει και πολύ με τον αριστοφανικό προκάτοχό του. Εξάλλου, όπως παρατηρεί και ένας άλλος μεγάλος αρχαίος, ο Θουκυδίδης, η ανθρώπινη φύση δεν αλλάζει. Πάντα ο άνθρωπος θα επιδιώκει την εξουσία και όταν θα την κατέχει θα κάνει κατάχρηση αυτής και θα διαφθείρεται. Και ο λόγος των αρχαίων ποιητών μας θα είναι πάντα επίκαιρος και τα έργα τους θα παίζονται και θα ξαναπαίζονται…\nΕρ.: Πόσο διαφοροποιεί, θεωρείτε, την παράσταση η πολύ προσεκτική τροποποίησή της σκηνοθετικά; Πόσα πράγματα έρχεται να προσθέσει;\nΑπ.: Ο Αλέξανδρος έχει φτιάξει μία σύγχρονη παράσταση, με σεβασμό στο αρχαίο κείμενο, αλλά με αναφορές στο σήμερα και τα ζητήματα της εποχής μας. Επίσης, στην παράσταση μεγάλο ρόλο παίζει και η μουσική, με τραγούδια και χορούς από όλη την Ελλάδα, για να θυμούνται οι παλιοί και να μαθαίνουν οι νεότεροι!\nΕρ.: Έρχεστε στο Ηράκλειο για δύο παραστάσεις, με έναν πολύ μεγάλο θίασο διάσημων, αλλά και αναγνωρίσιμων ηθοποιών. Πόσο εύκολο ήταν για σας να «δέσετε» ως ομάδα; Ποιες δυσκολίες έχουν οι διαρκείς μετακινήσεις ενός τόσο μεγάλο θιάσου;\nΑπ.: Είμαστε πάνω από 30 άτομα στη σκηνή και αν προσθέσουμε και τους τεχνικούς και όλους όσοι βοηθούν στα παρασκήνια μιλάμε για 50 άτομα, που για τα δεδομένα της εποχής μας είναι ένας πολύ μεγάλος αριθμός για μία παράσταση. Το βάρος και το ρίσκο που έχει επωμιστεί η παραγωγή είναι πολύ μεγάλο.\nΕυτυχώς, η ανταπόκριση του κόσμου είναι τόσο θετική που μας δίνει τη δύναμη να ξεπερνάμε τις όποιες δυσκολίες και την κούραση. Όλοι οι συνάδελφοι δίνουν τον καλύτερό τους εαυτό και έχουμε φτιάξει μία γερή ομάδα!\nΕπίσης, έχουμε την τιμή να δουλεύουμε μαζί με τον σπουδαίο Γιώργο Κωνσταντίνου και στις μετακινήσεις κάθομαι σχεδόν πάντα δίπλα του στο αυτοκίνητο γιατί τρελαίνομαι να τον ακούω να διηγείται ιστορίες για το θέατρο και τους ηθοποιούς του παρελθόντος. Δεν θα μιλήσω δε αναλυτικά για τα πειράγματα και τις φάρσες που κάνουμε με το Σταρόβα γιατί θα χρειαζόμασταν πέντε σελίδες ακόμη!\nΕρ.: Στην ουσία της η παράσταση πραγματεύεται την παρακμή της δημοκρατίας, αλλά και τη δύναμη του φεμινιστικού κινήματος. Πόσο περισσότερο σε σχέση με τότε θεωρείτε πως έχει παρακμάσει η ελληνική δημοκρατία; Πόσο περισσότερο πιστεύετε πως έχουν «παρακμάσει» οι σύγχρονες φεμινίστριες;\nΑπ.: Η ερώτησή σας είναι πολύ εύστοχη, αλλά θα ήθελα την απάντηση να τη δώσει ο κάθε θεατής ξεχωριστά φεύγοντας από το θέατρο. Η δική μου δουλειά, πέρα από το να τον διασκεδάσω, είναι να τον κάνω να σκεφτεί και να προβληματιστεί. Βέβαια, όλοι ζούμε τις παθογένειες της σύγχρονης δημοκρατίας μας αλλά θεωρώ πολύ σημαντικό, ο θεατής να μπει σε μία διαδικασία αναζήτησης και μετά την παράσταση να έχει ακονίσει λίγο την κριτική του σκέψη.\nΕρ.: Τι να περιμένει το κοινό του Ηρακλείου από τις παραστάσεις σας;\nΑπ.: Οι φετινές Εκκλησιάζουσες είναι μία γιορτή, με στοιχεία μιούζικαλ αλλά και επιρροές από τη μουσική παράδοση όλης της Ελλάδας.\nΘα θέλαμε ο κόσμος φεύγοντας από το θέατρο, να έχει αυτή τη γλυκιά γεύση που είχαμε παλιά όταν βλέπαμε ελληνική ταινία το βράδυ του Σαββάτου.\nΤαυτόχρονα, όμως, είναι όπως ήδη ανέφερα, μία παράσταση που προβληματίζει, καθώς ο λόγος του Αριστοφάνη θέτει με τον πιο ανάλαφρο τρόπο ερωτήματα αμείλικτα που αφορούν έντονα και στη σημερινή κοινωνικοπολιτική πραγματικότητα.\nΤέλος, να επισημάνω εδώ ότι επιφυλάσσουμε και ειδική αναφορά στην Κρήτη και τις ιδιαιτερότητές της και φυσικά η Κρητικιά της παράστασης ξεσηκώνει τον κόσμο με τα καμώματά της!\nΕρ.: Στην τηλεόραση εμφανίζεστε όλο το καλοκαίρι και όχι μόνο, ελέω επαναλήψεων. Έχετε κάποια σχέδια για τη χειμερινή περίοδο; Υπάρχει κάτι ανακοινώσιμο;\nΑπ.: Για τον χειμώνα που μας έρχεται δεν έχω κάποια ενδιαφέρουσα τηλεοπτική πρόταση. Έχω, όμως, μπροστά μου έναν θεατρικό μαραθώνιο! Καταρχάς, θα παίξω μαζί με τον αγαπημένο μου Σταμάτη Φασουλή στο έργο «Συμβολαιογράφος», που θα ανεβεί στο θέατρο Χώρα.\nΠρόκειται για ένα εμβληματικό έργο του 19ου αιώνα του μεγάλου συγγραφέα Αλ. Ρίζου Ραγκαβή. Επίσης, θα συνεργστώ με την Ρέινα Εσκενάζυ στην θεατρική παράσταση που θα σκηνοθετήσει σχετικά με τη ζωή του Μότσαρτ για το Δημοτικό Θέατρο Πειραιά.\nΠαράλληλα, θα επαναληφθεί στο θέατρο Αγγέλων Βήμα η παράσταση που σκηνοθέτησα για τη ζωή της Ρόζας Εσκενάζυ με τη Νεφέλη Ορφανού, καθώς και η μουσική παράσταση «Όνειρα Γλυκά» με την Ελπίδα και τη Σαλίνα Γαβαλά στο Γυάλινο Μουσικό Θέατρο, στην οποία υπογράφω επίσης τη σκηνοθεσία. Οπότε εάν κάποιος από εσάς ανέβει τον χειμώνα στην Αθήνα, θα ήταν μεγάλη μου τιμή να επιλέξει κάποιες από τις παραστάσεις μου!


Αιτήσεις εκπαιδευτικών για την επιμόρφωση Β΄Επιπέδου ΤΠΕ | ΠΕΚΕΣ ΗΠΕΙΡΟΥ\n← Επιστροφή στο %s Πρόγραμμα Διασχολικής Επιμόρφωσης\nΑποτελέσματα ηλεκτρονικής κλήρωσης Α΄Φάσης & έναρξη Β? φάσης αιτήσεων επιμόρφωσης Β? επιπέδου ΤΠΕ →\nΑιτήσεις εκπαιδευτικών για την επιμόρφωση Β΄Επιπέδου ΤΠΕ\nΚαταχωρήθηκε στις 26 Νοεμβρίου 2014\nΞεκίνησαν την Τετάρτη 26 Νοεμβρίου 2014 οι αιτήσεις συμμετοχής της 6ης περίοδο επιμόρφωσης Β? επιπέδου ΤΠΕ. Οι αιτήσεις συμμετοχής υποβάλλονται ηλεκτρονικά μέσω του Πληροφοριακού συστήματος (MIS) της Πράξης «Επιμόρφωση των εκπαιδευτικών για την αξιοποίηση και εφαρμογή των ΤΠΕ στη διδακτική πράξη» του Ε.Π. «Εκπαίδευση και Δια Βίου Μάθηση» του ΕΣΠΑ (2007-2013), που υλοποιείται με τη συγχρηματοδότηση της Ευρωπαϊκής Ένωσης (Ευρωπαϊκό Κοινωνικό Ταμείο) και του Ελληνικού Δημοσίου. Για περισσότερες πληροφορίες για τις αιτήσεις, καθώς και την εξέλιξη του Προγράμματος οι ενδιαφερόμενοι παρακαλούνται να ενημερώνονται άμεσα στον ακόλουθο σύνδεσμο: http://b-epipedo2.cti.gr/el-GR


Faros Village 4* - Αζόλιμνος, Σύρος - ΠΑΚΕΤΑ ΔΙΑΚΟΠΩΝ - ΤΑΞΙΔΙΩΤΙΚΑ ΓΡΑΦΕΙΑ - ΞΕΝΟΔΟΧΕΙΑ\nΒρίσκεστε εδώ: ΠΑΚΕΤΑ ΔΙΑΚΟΠΩΝ - ΤΑΞΙΔΙΩΤΙΚΑ ΓΡΑΦΕΙΑ - ΞΕΝΟΔΟΧΕΙΑ » Faros Village 4* – Αζόλιμνος, Σύρος\nFaros Village 4* – Αζόλιμνος, Σύρος\nΑναχωρήσεις: Κατ΄ επιλογή έως 13/09\nΚωδικός Πακέτου: 19FAROSVILLAGE-130920\n3,6 ή 8 μέρες στο FAROS VILLAGE 4* στην Σύρο με πρωινό\nΗ Σύρος είναι ένα πανέμορφο νησί των Κυκλάδων με εξαιρετική κουλτούρα και η πρωτεύουσα της Ερμούπολη είναι και η πρωτεύουσα των Κυκλάδων. Η Ερμούπολη χαρακτηρίζεται ως πόλη – μουσείο, η οποία προσελκύει μεγάλο αριθμό τουριστών.\n3,6,8 ημέρες από 59€\nΤο Faros Resort είναι αδιαμφισβήτητα ένα από τα πιο αναγνωρισμένα ξενοδοχεία στις Κυκλάδες και τη Σύρο.\nΤο Faros Village Hotel αποτελεί ένα ειλικρινά εμπνευσμένο ξενοδοχείο, όπου συναντώνται η κυκλαδική απλότητα και οι σύγχρονες ανέσεις. Ένα ιδανικό περιβάλλον, που εξασφαλίζει άνεση στη διαμονή, και διακριτικότητα στην εξυπηρέτηση. Βρίσκεται κοντά στο κέντρο της Ερμούπολης και δίπλα στην φημισμένη αμμουδιά της Αζολίμνου, με τις ταβέρνες & cafe. Χτισμένο σε τεράστια καταπράσινη ιδιωτική έκταση πάνω στην θάλασσα με ιδιωτικό φυσικό κόλπο & φανταστική θέα στο Αιγαίο, μοναδικές πισίνες και απόλυτη ησυχία.\nΜεταφορά λιμάνι – ξενοδοχείο – λιμάνι 8€ το άτομο ανά διαδρομή


Ο ΙΔΡΥΤΗΣ... ~ ΚΑΘΕ ΜΕΡΑ ΠΑΝΤΟΥ\n6:18:00 π.μ. Γιώργος Κοντονής, Λέμυ Γ.Κοντονή No comments\n• Ο Κωνσταντινος Καραμανλης, ενώνει...\n• Δεκα έξι χρονια απο τον θάνατο του...\n• Κοινή εμφάνιση του πρωην και του νυν...\nΣημερα, ο Αντώνης Σαμαρας και ο Κωστας Καραμανλης, θα κανουν κοινή εμφάνιση! Και αυτη η εμφάνιση, ειναι βέβαιον πως θα συζητηθεί, απο όλους και πολυ! Η κοινή εμφάνιση θα γινει στο ετήσιο μνημόσυνο του ιδρυτή της Νέας Δημοκρατίας και "Πατριάρχη της Ελληνικής Κεντροδεξιας" Κωνσταντινου Καραμανλη...\nΗ κοινή αυτη εμφάνιση Καραμανλή - Σαμαρα, η οποια γινεται περιπου 10 ημερες πριν απο τις Περιφερειακές και Δημοτικές Εκλογες, εχει μεγαλη σημασια! Και οπως μου ειπε πριν απο λιγες ώρες ενα απο τα κορυφαία στελέχη της παράταξης της ΝΔ, "η κοινή αυτη εμφάνιση θα στείλει πολλα, ναι πολλα μηνυματα ενότητας, πριν απο τις κρίσιμες εκλογικές μάχες..."!\nΚαι ακομα λέγεται πως ο πρωην πρωθυπουργος, ο Κωστας Καραμανλης θα πραγματοποιήσει θα κανει μια, η και περισσοτερες παρεμβάσεις, τέτοιες που θα "ανατρέψουν" καποια δεδομένα! Με τις παρεμβάσεις αυτές ο πρωην πρωθυπουργος στηρίζει τις επιλογές της ΝΔ, στις εκλογες... Ειναι κατι που ολοι ζητουσαν τον τελευταίο καιρο!..\nΕτσι, ο Κωνσταντινος Καραμανλης, ο Εθνάρχης, ενώνει για αλλη μια φορα την παράταξη της "Ελληνικης Κεντροδεξιας"! Και αυτο ειναι εκεινο που ολοι πλεον συζητούν... Και με το δίκιο τους βλέπουν με αισιοδοξια το μέλλον!..\nΑπο την ημερα που έφυγε απο κοντα μας ο Κωνσταντινος Καραμανλης (23 Απριλίου 1998) εχουν περασει 16 χρονια! Δεν ειναι υπερβολη, εαν πω, πως ολοι τον θυμόμαστε παντα με αγαπη και θαυμασμό! Αλλωστε "ο πολιτικός ηγέτης της Κεντροδεξιας, έθεσε την προσωπική του σφραγίδα στη νεότερη ιστορία του τοπου..."! Εκανε σπουδαιο εργο ο Καραμανλής. Τετοιο που άλλαξε όλη την Ελλάδα! Μαλιστα την περίοδο 1952-1955, ως υπουργος Δημοσίων Έργων, στην Κυβερνηση Παπαγου πραγματοποιησε πλούσιο εργο! Το 1955 διαδέχθηκε, τον Παπάγο (ειχε πεθάνει) στην πρωθυπουργία, με την βοήθεια των Ανακτόρων! Ενα χρόνο μετα, το 1956, ο Κωνσταντινος Καραμανλης ίδρυσε την ΕΡΕ (Εθνικη Ριζοσπαστική Ενωση), με την οποια κέρδισε τις εκλογες του 1956, του 1958 και του 1961!!! Το 1963 ο Καραμανλής "ήλθε σε σύγκρουση" με τα Ανάκτορα και παραιτήθηκε απο πρωθυπουργος...\nΟταν, το 1963, ο Κωνσταντινος Καραμανλης εχασε τις εκλογες παραιτήθηκε απο την πολιτική και εγκαταστάθηκε στο Παρίσι! Μαλιστα δεν ηταν λιγες οι φορες, που κατήγγειλε την δικτατορία των Συνταγματαρχων! Και να σας θυμίσω βεβαια οτι τον Ιούλιο του 1974 κλήθηκε εσπευσμένα να αναλάβει την πρωθυπουργία στις τραγικές αυτές στιγμές της Κυπριακής τραγωδίας και σχημάτισε Κυβερνηση! Ετσι ξεκινησε η αποκατάσταση της δημοκρατίας! Στη συνέχεια με το κομμα που ειχε εν τω μεταξυ ιδρύσει, τη Νεα Δημοκρατια, αναδείχτηκε νικητής στις εκλογικές αναμετρήσεις 1974 και 1977 και διετέλεσε συνεχώς πρωθυουργος μέχρι το 1980! Το πιο σημαντικό επίτευγμα του, ειναι η ένταξη της Ελλαδος στην ΕΟΚ, το 1979!!!\nΤο 1980 μέχρι το 1985 και την πενταετία 1990 εως το 1995 ο Κωνσταντινος Καραμανλης διετελεσε Πρόεδρος της Δημοκρατίας, ενω στη συνέχεια αποσύρθηκε στην ιδιωτική του ζωη!..\nΑυτος ηταν ο ηγέτης της Ελλαδος ο Κωνσταντινος Καραμανλης, ο οποιος αφιέρωσε 60 χρονια της ζωης του, στον πολιτικο στίβο. Ο ιδρυτής της σημερινής παράταξης που προσπαθει να βγάλει την χωρα απο τα δύσκολα!.. Ο Κωνσταντινος Καραμανλης.


εξωτερικό | Απόψεις για τη Μονή Βατοπαιδίου (και όχι μόνο)\nΟ 19χρονος Ανδρέας κάνει περήφανη την Ελλάδα!\nΜπορεί στην Ελλάδα, οι κύριοι που μονοπωλούν τη δημοσιότητα να μην έχουν και πολλά πράγματα τελικά να μας πουν, ή κάποια κατορθώματα να μας επιδείξουν -το αντίθετο θα λέγαμε- ωστόσο δεν συμβαίνει το ίδιο και στο εξωτερικό.\nΚαι αναφερόμαστε σε έλληνες, που ζουν, σπουδάζουν και εργάζονται στο εξωτερικό, οι οποίοι μακριά από τη μιζέρια και την κατάντια της χώρα μας, διαπρέπουν και μας κάνουν υπερήφανους.\nΈνας από τους ανθρώπους που χαίρεσαι να ασχολείσαι μαζί τους, γιατί πραγματικά αποτελεί παράδειγμα προς μίμηση, είναι ο Ανδρέας Λαμπρόπουλος.\nΕίναι μόλις 19 ετών κι όμως διαπρέπει στην Αγγλία, όπου σπουδάζει Video and Motion Graphics. Ο Αντρέας είναι πρωτοετής φοιτητής στο Canterbury Christ Church University στο Κεντ κι αυτή είναι η πρώτη ταινία μικρού μήκους που δημιούργησε μόνος του.\nΟι καθηγητές του ενθουσιάστηκαν και του είπαν ότι άνθρωποι με τέτοιο ταλέντο, με τέτοιες ικανότητες και θέληση είναι αυτοί που γίνονται καθηγητές στα βρετανικά πανεπιστήμια.\nΔείτε την πρώτη ταινία του Ανδρέα Λαμπρόπουλου: Διαβάστε τη συνέχεια του άρθρου »\nΑναρτήθηκε στις Πολυμέσα - Multimedia. Ετικέτες: ταινία μικρού μήκους, Αγγλία, Ανδρέας Λαμπρόπουλος, Ελλάδα, εξωτερικό. Leave a Comment »\n24 Μαΐου, 2011 — Zpap\nΧιλιάδες βιογραφικά στέλνονται στην ηλεκτρονική διεύθυνση «europass» από Έλληνες που σκέφτονται να μεταναστεύσουν με τα κράτη-μέλη της Ε.Ε. να έρχονται πρώτα στη ζήτηση. Δημοφιλής μεταναστευτικός προορισμός γίνεται ξανά και η Αυστραλία που προτιμάται κυρίως λόγω της απουσίας οικονομικής κρίσης. Την ίδια ώρα, μια νέα συγκλονιστική έρευνα από εταιρεία επιλογής στελεχών αποκαλύπτει τα στελέχη των ελληνικών επιχειρήσεων, σε ποσοστό 95% δηλώνουν αποφασισμένα να φύγουν στο εξωτερικό, ή την επαρχία, εάν χάσουν τη δουλειά τους.\nΗ εταιρεία επιλογής στελεχών «People for Business» από 1 Φεβρουαρίου έως 31 Μαρτίου 2011 πραγματοποίησε έρευνα, με αντιπροσωπευτικό δείγμα 385 στελέχη ηλικίας 18-60 χρόνων, που εργάζονται στον οικονομικό, εμπορικό και διοικητικό τομέα, στο χώρο των logistics και της φαρμακοβιομηχανίας. Από τα αποτελέσματα φαίνεται πως εκατοντάδες στελέχη επιχειρήσεων έχουν ήδη μεταναστεύσει σε Ευρώπη, Βαλκάνια, Μέση Ανατολή, Ρωσία, Αυστραλία, κι ακόμα και στα νησιά Κέιμαν, ενώ χιλιάδες άλλοι ετοιμάζονται να ακολουθήσουν το παράδειγμά τους. Ιδιαίτερη εντύπωση προκαλεί το γεγονός ότι από τους ερωτώμενους, το 95% (!), δηλώνει αποφασισμένο να φύγει στο εξωτερικό ή στην επαρχία αν μείνει άνεργο. Διαβάστε τη συνέχεια του άρθρου »\nΑναρτήθηκε στις Εθνικά, Οικονομικά. Ετικέτες: Έλληνες, Ε.Ε., εξωτερικό, μετανάστευση. Leave a Comment »\nΕυρωκαταδίκη της Ελλάδας για την ψήφο των κατοίκων εξωτερικού\n13 Ιουλίου, 2010 — vatopaidifriend3\nΗ Ελλάδα δεν εξασφαλίζει το δικαίωμα του εκλέγειν σε όσους ζουν εκτός χώρας αναφέρει απόφαση του Ευρωπαϊκού Δικαστηρίου\n«Αδράνεια της Ελλάδας να εξασφαλίσει δια μέσου της νομοθετικής οδού τη δυνατότητα άσκησης του εκλογικού δικαιώματος στους Έλληνες κατοίκους εξωτερικού στον τόπο της διαμονής τους», καταλόγισε το Ευρωπαϊκό Δικαστήριο των Ανθρωπίνων Δικαιωμάτων. Στην απόφαση δε, του Ευρωπαϊκού Δικαστηρίου αναφέρεται ότι η Ελλάδα καθυστερεί τη διευθέτηση του θέματος εδώ και 30 χρόνια. Διαβάστε τη συνέχεια του άρθρου »\nΑναρτήθηκε στις Εθνικά, Ειδήσεις. Ετικέτες: Έλληνες, Ευρώπη, διεθνές δικαστήριο, εξωτερικό. Leave a Comment »


αείποτε: Φεβρουαρίου 2010\nΝα θέλεις να γράψεις και να μη μπορείς. Να επιθυμείς να εκφράσεις και να εκφραστείς δίχως να έχεις την παραμικρή υποχρέωση. Να πνίγεσαι. Να γλίχεσαι για μια εγγραφή. Ένα ανοιχτό μήνυμα στην υδρόγειο. Στο μέτρο της ασημαντότητάς, της καθημερινότητάς σου. Εδώ και τώρα. Για να κρατήσεις ανοιχτές οδούς επικοινωνίας που δε γνωρίζεις σε ποιους τόπους σε βγάζουν. Σε ποια δωμάτια, σε ποια γραφεία, σε ποιες οθόνες. Σε μάτια ανθρώπων ποιών; Σε τακτικών αναγνωστών και άτακτων. Σε καινούργιων και παλιών. Σε αγνώστων και γνωστών. Γνωστών που συνδυάζουν, βγάζουν συμπεράσματα, σε δυσκολεύουν. “Συγγραφική αδεία”, λες, και το πιστεύεις. Δεν αισθάνεσαι την ανάγκη να δικαιολογήσεις τίποτα. Δε θέλεις να δικαιολογήσεις τίποτα. Ότι γράφεις είναι αληθινό και ισχύει. Όχι στο μέτρο του πραγματικού και του γεγονότος αλλά στο μέτρο της σύλληψης και της έκφρασης. Προφανώς υπάρχουν αυτοβιογραφικά στοιχεία. Αλλά ανάγκη να το ξεκαθαρίσουμε μια φορά ακόμη. Δεν είναι όλα τα στοιχεία αυτοβιογραφικά. Δεν είναι όλα τα πρόσωπα υπαρκτά. Δεν έχουν συμβεί όλα τα γεγονότα όπως αναφέρονται. Διατηρώ το δικαίωμα να αφαιρώ, να προσθέτω, να αλλοιώνω, να συνδυάζω, να επεκτείνω, να συγχέω. Διατηρώ, εν ολίγοις, το δικαίωμα να δημιουργώ. Με δυσκολεύει αφάνταστα το ότι έχω αποστασιοποιηθεί από το Δευτέρα – Τετάρτη – Παρασκευή (μου). Έχω χάσει, θαρρώ, το ρυθμό μου. Δυσκολεύομαι. Ασφυκτιώ. Κάθε εγγραφή είναι, πλέον, και μια μικρή νίκη. Από την άλλη ομολογώ ότι, λόγω εργασιακών συνθηκών κυρίως, αδυνατώ να υποστηρίξω τρεις εγγραφές την εβδομάδα. Το φέρω βαρέως. Όμως, αρκετά μουρμούρισα. Βραδάκι στην Τ47 με το χώρο να πλημμυρίζει από τη μουσική του Μάνου Χατζιδάκι [Manos Hadjidakis – The Piano Works – Danae Kara]. Μια ευλογία.\nΑναρτήθηκε από τον aeipote at 11:31:00 μ.μ. Δεν υπάρχουν σχόλια:\nΡαντεβού στον Αέρα - Στην Άκρη του Νήματος – Hoher LCD TV 22’’ – TV LED 42’’ LG 42SL9000 – Μάνος Χατζιδάκις: Οι Μπαλάντες της Οδού Αθηνάς & Η Εποχή Της Μελισσάνθης – Χρήστος Λεοντής: “Αχ… Έρωτα”.\nΣτης τροχιάς της γης\nΤου τόξου μήκη\nΑπό μια συνωμοσία\nΚαι γνώριμο τέλος\nΛευκή μια κουκκίδα\nΤρελά να χορεύει\nΑκούγεται το διαμαντένιο “The Air That I Breathe” με το συγκρότημα των Hollies.\nΑναρτήθηκε από τον aeipote at 11:04:00 μ.μ. 3 σχόλια:\nBee Gees – “How Can You Mend A Broken Heart” [Ιδού η απορία!]\nΑναρτήθηκε από τον aeipote at 8:34:00 μ.μ. 3 σχόλια:\nΠώς να χωρέσεις τη ζωή στη σκέψη; Πώς πρέπει να στέκεσαι, να μιλάς; Στιγμές που πνίγεσαι. Η ένταση των αισθημάτων σου σε αιφνιδιάζει. Καταλαμβάνουν το μυαλό, πολιορκούν το σώμα, απαιτούν. Θα ήθελες. Να αποκαλύψεις. Να εκμυστηρευτείς. Να περιγράψεις, να πεις, να τονίσεις. Τα μύρια όσα. Τα ανείπωτα. Δεν είναι από αυτά που λέγονται. Θα σου έφτανε μισό λεπτό να τα τινάξεις όλα στον αέρα. Να διαλύσεις το status quo. Όλα τα συνήθη. Τα αναμενόμενα όλα. Άνθρωπος είσαι. Αμφιβάλλεις. Διστάζεις. Αναβάλλεις. Αισθήματα με τις φορεσιές της σκέψης. Σε πνίγουν. Αρπάζουν τα κύτταρά σου. Συγκλονίζουν. Πώς να σταθείς; Τι να πεις; Πώς; Η συναίσθηση της μέσα στο σύμπαν ασημαντότητάς σου. Ακίνητος, με το μυαλό να φλέγεται, τα μάτια χαμηλωμένα. Μια σφαίρα που στρέφεται και περιστρέφεται στα χάη. Ένας τόσος δα πλανήτης. Οι σκέψεις ένα νεφέλωμα. Δευτερόλεπτα οδύνης. Παλινδρόμηση ανάμεσα στο ναι και το όχι. Η αποκάλυψη ένας πειρασμός. Μυαλό που πρόσκαιρα σπάει τα δεσμά. Απελευθερώνεται. Φεύγει. Τρέφει το σώμα με ελπίδες. Περίγυρος που αγνοεί. Που, εν αγνοία του, συγκινεί και γοητεύει. Σκλαβώνει. Επιλέγεις τη σιωπή. Μαζεύεσαι. Δεν είναι ο καιρός. Δώστε μου άλλες εποχές. Άλλο σώμα και μορφή. Άλλη ηλικία. Αφήστε μου μονάχα τον πυρήνα του εαυτού που βαπτίστηκε. Την ουσία της ύπαρξης.\nΒαρύ στο νου\nΣτα μαύρα σου\nΣτ' άσπρα σου\nΑναρτήθηκε από τον aeipote at 11:22:00 μ.μ. 6 σχόλια:\nΑναρτήθηκε από τον aeipote at 10:09:00 μ.μ. 4 σχόλια:


Σκιές στο χρονικό της ιδιωτικής ασφάλισης – Ασφαλιστικό Marketing\nΒίκυ Γερασίμου 22 Ιουλίου 2016 ΑΠΟΨΗ\nΚάνοντας την αυτοκριτική της για το παρόν και το παρελθόν θα πρέπει και η ίδια η ασφαλιστική αγορά να κάνει την ενδοσκόπησή της για το ρόλο της σε μία «παλιά» ή «νέα Ασπίδα».\nΣτις 21 Σεπτεμβρίου 2009 ανακλήθηκε οριστικά η άδεια λειτουργίας της Ασπίς αφήνοντας στον αέρα 1,2 εκατ. συμβόλαια. Τον Αύγουστο του 2016, σχεδόν επτά χρόνια αργότερα, η Ασπίς παραμένει η μαύρη σελίδα της ιδιωτικής ασφάλισης και σκιά που επικρέμαται ακόμα και σήμερα, αφού το ζήτημα των ζημιωθέντων δεν λύθηκε ποτέ στην πράξη για χιλιάδες ανθρώπους που έχασαν συμβόλαια και χρήματα.\nΗ πολιτεία στάθηκε απούσα, ο τότε ελεγκτικός μηχανισμός της ΕΠΕΙΑ αποδείχθηκε ανεπαρκής να εντοπίσει-αντιμετωπίσει το πρόβλημα στην αρχή του και η ασφαλιστική αγορά τήρησε στάση απόστασης από μία υπόθεση που ναι μεν εκτυλίχτηκε στους κόλπους της αλλά δεν αφορούσε το σύνολο των εταιρειών… των φερέγγυων εταιρειών. Ή μήπως το αφορούσε; Βλέποντας κανείς τους αριθμούς –περισσότερα από 1 εκατ. συμβόλαια, 2.850 υπάλληλοι και 3.000 συνεργαζόμενα γραφεία– αντιλαμβάνεται ότι κάθε οικογένεια έχει ένα φίλο, έναν γνωστό ή ένα συγγενή, που έχασε το συμβόλαιο ή τη δουλειά του από το κλείσιμο του Ομίλου. Κάθε σπίτι, δηλαδή, που μπαίνει ένας ασφαλιστής για να κλείσει ένα συμβόλαιο έχει «αρνητική μνήμη» για την ασφαλιστική αγορά και μάλιστα «αρνητική μνήμη» που ενισχύεται και από την έλλειψη βούλησης για χρόνια από την πλευρά της πολιτείας να «κλείσει» το φάκελο της Ασπίς. Οι ευθύνες όμως δεν βαραίνουν μόνο την εποπτεία και τον κρατικό μηχανισμό που για χρόνια περιέπαιξε τους πρώην ασφαλισμένους με λύσεις που δεν ήρθαν ποτέ, αλλά και την ίδια την ασφαλιστική αγορά, που έπρεπε να βρει τρόπο να αποκαταστήσει την εικόνα της στον καταναλωτή. Υπήρξε κινητικότητα, έγιναν συναντήσεις, συζητήσεις και διεργασίες. Οι ενώσεις έδωσαν το παρών σε συγκεντρώσεις και κατέθεσαν υπομνήματα στους αρμοδίους. Στην πράξη όμως δεν μπόρεσαν να δώσουν λύσεις. Κάνοντας μία αντιστοίχιση του τότε σε ένα παρόμοιο ενδεχόμενο στο σήμερα, αναρωτιέται κανείς ποια θα ήταν η εξέλιξη μίας δεύτερης Ασπίδος… Με ποιον τρόπο θα μπορούσαν οι ασφαλιστικές να διαφυλάξουν τον κλάδο τους; Πόσο εφικτό είναι με στόχο την αποτροπή της κατάρρευσης μίας νέας ασφαλιστικής να διαμοίραζαν τα βάρη και τις ευθύνες ανάλογα με την παραγωγή τους; Θα μπορούσαν να συμβάλλουν μέσα από την κοινωνική τους πολιτική στην αποκατάσταση –εν μέρει– των ζημιωθέντων;\nΚάθε οικογένεια έχει ένα φίλο, έναν γνωστό ή ένα συγγενή, που έχασε το συμβόλαιο ή τη δουλειά του από το κλείσιμο του Ομίλου.\nΤο χρονικό ενός προαναγγελθέντος(;) θανάτου\nΓια την ιστορία θυμίζω πως έχουν καταγραφεί κάποια από τα γεγονότα, που είναι ενδεικτικά της «προαναγγελθείσας πτώσης» και των όσων ακολούθησαν στην Ασπίς. Το 2003 η διευθύντρια της Γενικής Γραμματείας Εμπορίου κάνει την πρώτη κρούση για την κατάσταση στην οποία έχει περιέλθει ο Όμιλος. Έχοντας στα χέρια της 65 γραπτές καταγγελίες κάνει αναφορά για πράξεις «που δεν συνάδουν με την ασφαλιστική νομοθεσία». Η κατάσταση γνωστοποιήθηκε στον τότε υπουργό Ανάπτυξης κ. Άκη Τσοχατζόπουλο, ο οποίος δεν παρενέβη ποτέ. Από το 2004 έως το 2006 ακούγονται ανησυχίες από ασφαλισμένους, εργαζομένους και συνεργάτες της Εταιρείας και οι καταγγελίες πληθαίνουν. Εποπτική αρχή και πολιτεία καταγράφουν ήδη τρία χρόνια απραξίας. Φτάνουμε στα μέσα του 2007 για να διερευνήσουν οι αρχές τις καταγγελίες και να ζητηθεί από τον αναλογιστή να κατατεθούν στοιχεία, των οποίων εν τέλει την αξιοπιστία αμφισβητεί το υπουργείο Ανάπτυξης. Το 2008 πλέον η ΕΠΕΙΑ αποφασίζει το πάγωμα των περιουσιακών στοιχείων του Ομίλου και ο Π. Ψωμιάδης δηλώνει βέβαιος για την επιτυχή ολοκλήρωση της αύξησης του μετοχικού κεφαλαίου της Ασπίς. Tον Ιούλιο του 2009 –δύο μόλις μήνες πριν το κλείσιμο του Ομίλου– περνά από τη Βουλή τροπολογία του υπουργείου Οικονομικών που ορίζει Επόπτη Χαρτοφυλακίων Ζωής σε εταιρείες που διακόπτουν τη λειτουργία τους και αναφέρεται ξεκάθαρα ότι για τα συμβόλαια ζωής που έχουν οι καταναλωτές σε εταιρείες που ανακαλείται η άδειά τους ή βρίσκονται σε εκκαθάριση, θα εγγυάται το κράτος.\nΣτις 16-18 Σεπτεμβρίου του 2009 ο άλλοτε ισχυρός άντρας της Ασπίς, Παύλος Ψωμιάδης, προσκομίζει στην ΕΠΕΙΑ για την κάλυψη των απαιτούμενων ποσών –για τέσσερις από τις πέντε εταιρείες του– εγγυητική επιστολή ύψους 550 εκατ. ευρώ της τράπεζας HSBC, η οποία μετά από έλεγχο της Τράπεζας της Ελλάδος αποδείχθηκε «πέτσινη». Στις 21 Σεπτεμβρίου ο δεύτερος μεγαλύτερος όμιλος στην ελληνική ασφαλιστική αγορά κλείνει με απόφαση της ΕΠΕΙΑ και την επόμενη ημέρα ο τότε υπουργός Οικονομίας, Γιάννης Παπαθανασίου, διαβεβαιώνει τους ασφαλισμένους πως «Με βάση το ισχύον νομοθετικό πλαίσιο, το οποίο η σημερινή Κυβέρνηση έχει θεσπίσει: κανείς ασφαλισμένος στον Κλάδο Ζωής δεν χάνει τα δικαιώματά του και τα χρήματα που έχει αποταμιεύσει. Διότι, όλα τα χαρτοφυλάκια ζωής θα μεταβιβαστούν σε άλλες ασφαλιστικές εταιρείες. Καμία ασφαλιστική εταιρεία δεν δικαιούται να παραβιάζει τα δικαιώματα των ασφαλισμένων, να μην τους αποζημιώνει και να μην πληρώνει τους εργαζομένους.\nΤη συνέχεια της ιστορίας την ξέρετε… Το ζήτημα είναι με ποιους τρόπους δεν θα ξαναγίνουμε στο ίδιο έργο θεατές και πώς η ασφαλιστική αγορά θα μπορέσει να συμβάλλει καθοριστικά σε ζητήματα που την θίγουν άμεσα. Η αρχή θα μπορούσε να γίνει –όπως γράψαμε και στο Insurancedaily.gr– με μία κίνηση καλής θέλησης για τα 500 συμβόλαια της International Life που δεν περνούν στο Εγγυητικό Κεφάλαιο και μένουν κυριολεκτικά στον «αέρα».


Τι είναι τα cranberries? - Ο ειδικός κατα των ουρολοιμώξεων\nUrinal® - Ο ειδικός κατα των ουρολοιμώξεων\nBG CZ EE GR HU LT PL SK VN\nΤα Αμερικανικά cranberries\nΤα Αμερικανικά cranberries (Vaccinium macrocarpon) είναι φρούτα λαμπερού κόκκινου χρώματος με μέγεθος παρόμοιο της ελιάς και γεύση παρόμοια του μύρτιλλου. Είναι γνωστά κυρίως για την ευεργετική τους επίδραση στην υγεία.\nΤα Αμερικανικά cranberries μας έρχονται από την Βόρεια Αμερική. Πολλές από τις πολιτίες της Αμερικής όπως είναι το Oregon, Connecticut, Massachusetts, Michigan, Minnesota, New Jersey, New York, Rhode Island, Washington και Wisconsin, διαθέτουν ιδανικές συνθήκες για την ανάπτυξη του είδους και την παραγωγή τους.\nΤα cranberries ονομάστηκαν έτσι από τους πρώτους Ευρωπαίους εποίκους που έφθασαν με το πλοίο Mayflower στις ακτές της Νέας Αγγλίας το έτος 1620. Γνώρισαν το φρούτο από τους ιθαγενείς Red Indians. Επειδή το εκπτυσσώμενο άνθος προσομοίαζε με το κεφάλι και τον λαιμό του πουλιού που ονομάζεται γερανός, “crane”, το φρούτο ονομάστηκε “crane berry”, που αργότερα συντομεύτηκε σε “cranberry”.\nΘρεπτική αξία των cranberries\nΑν μετράτε τις θερμίδες στην καθημερινή σας διατροφή, προσοχή στα αποξηραμένα cranberries, που είναι και πολύ δημοφιλή. 100 γραμμάρια αποξηραμένων ζαχαρωμένων cranberries περιέχουν σχεδόν 7 φορές περισσότερες θερμίδες σε σχέση με τα νωπά cranberries. Μπορείτε να συγκρίνετε τις διατροφικές αξίες των cranberries μόνοι σας.\nΕποχή ανάπτυξης και συγκομιδής\nΤα Αμερικανικά cranberries ευημερούν σε όξινα, τυρφώδη ορεινά εδάφη. Τα φρούτα κρέμονται πάνω σε μικρούς θάμνους, μερικοί εκ των οποίων είναι πάνω από 100 χρονών. Τα Cranberries αναπτύσσονται σε περιοχές με αδιαπέραστο στρώμα βράχου που σχηματίζει τυρφώνες ή έλη με υπόστρωμμα που αποτελείται από άμμο, χαλίκι, πηλό ή τύρφη. Τον Μάιο, καινούργια φύλλα αναπτύσονται στους έρπωντες θάμνους των cranberries. Τα λευκά τους άνθη ανοίγουν από τον Ιούνιο. Μετά την άνθιση, πολύ μικρές πράσινες μπάλες κρέμονται από τα κλαδιά που αρχίζουν να μεγαλώνουν και να ωριμάζουν. Τα Cranberries φτάνουν σε πλήρη ωρίμανση μέσα στον Σεπτέμβριο και Οκτώβριο μήνα. Τα φύλλα τότε παίρνουν ένα σκούρο κόκκινο χρώμα και η περίοδος διάπαυσης ξεκινά. Τα ώριμα cranberries συλλέγονται από τα μέσα του Σεπτεμβρίου έως τις αρχές Νοεμβρίου. Οι διαδεδομένες μέθοδοι συγκομιδής τους είναι δυο.\nΜε την χρήση μικρών ραβδιστικών μηχανών συγκομιδής με περιστρεφόμενα ραβδιά, οι αγρότες συλλέγουν τα φρούτα κατευθείαν από τα κλαδιά. Τα φρούτα μεταφέρονται σε ιμάντα και συγκεντρώνονται σε δεξαμενες. Μετά από χειρονακτικό διαχωρισμό, τα cranberries διοχετεύονται στην αγορά των ΗΠΑ ή προορίζονται για εξαγωγή.\nΤα Cranberries επιπλέουν στο νερό, καθώς τα φρούτα έχουν θήλακες αέρα μέσα τους. Αυτή τους την ιδιότητα την αξιοποιούν οι αγρότες στην υγρή συγκομιδή. Τα χωράφια πλυμμηρίζονται με νερό και τα cranberries συλλέγονται με μηχανές. Είναι μια διαδικασία γεμάτη χρώμα: η εξοχή στις βόρειες πολιτίες των ΗΠΑ διακοσμείται με μικρές και μεγάλες ‘’ερυθρές θάλασσες’’ το φθινόπωρο. Κατα την συγκομιδή τα cranberries αντλούνται σε δεξαμενές, φορτώνονται μέσω ιμάντα σε φορτηγά και μεταφέρονται σε εργοστάσια για περαιτέρω επεξεργασία. Το 95% όλων των Αμερικανικών cranberries συλλέγονται με αυτή την μέθοδο.\nΔεν είναι όλα τα cranberries ίδια\nΔυστυχώς, ακόμα και οι ειδικοί συχνά μπερδεύουν το Αμερικανικό cranberry με το cowberry και το κοινό cranberry. Αν και τα τρια φυτά ανήκουν στην οικογένεια Vacciniaceae, αποτελούν τρία διαφορετικά είδη που διακρίνονται καθαρά το ένα από το αλλο με τα ιδιαίτερα χαρακτηριστικά τους.\nΙθαγενές των βόρειων ΗΠΑ και του Καναδά\nΩοειδή φρούτα στο μέγεθος της ελιάς\nΡουμπινί κόκκινο χρώμα\nΘάμνος 10-20 cm ύψους με μακριά κλαδιά που έρπουν στην επιφάνεια του εδάφους\nΌξινα τυρφώδη εδάφη με ομοιόμορφη υγρασία όλο το χρόνο\nΠολύ όμορφα λεπτά ροζ και άσπρα άνθη\nΜεγάλο ποσό συμπαγούς ελαφριάς σάρκας\nΙθαγενές της Ασίας και της Ευρώπης\nΣτρογγυλά φρούτα στο μέγεθος μπιζελιού\nΜικρός θάμνος κατακόρυφης ανάπτυξης\nΑμμώδη, πλούσια σε οργανική ύλη, μετρίως όξινα εδάφη\nΠολύ μικρά, καμπανόσχημα άνθη\nΛίγη σάρκα με μεγάλο αριθμό μικρών σπόρων\n\tΑναπτύσσεται στην βόρεια και ανατολική Ευρώπη, Ρωσσία και βόρεια Ασία\nΣτρογγυλά ή μακρόστενα φρούτα στο μέγεθος κερασιού\nΧρυσαφί έως πλήρως κόκκινα, μερικώς κηλιδωτά\nΘάμνος με έρποντα κλαδιά περίπου 1μ\nΜετρίως έως ισχυρώς όξινα εδάφη και τυρφώνες\nΡοζ άνθη σε σχήμα ανεστραμμένης ομπρέλας\nΣάρκα με μεγάλο αριθμό μικρών σπόρων\n← αρχική σελίδα κορυφή ↑\nUrinal® FORTE PROBIO\nΣειρά προιόντων Urinal®\nΤι είναι τα cranberries;\nΤο τρέχον τηλεοπτικό σποτ\nγια το Urinal\n© 2016 Walmark


Εκατοντάδες νέοι φροντίζουν τους ηλικιωμένους | Olbios\nΗ Ψυχογηριατρική Εταιρεία Ο Νέστωρ ιδρύθηκε από μέλη της Ελληνικής Γεροντολογικής και Γηριατρικής Εταιρείας το 2001. Αποτελεί σήμερα τον μεγαλύτερο φορέα παροχής δωρεάν υπηρεσιών για ηλικιωμένους στη χώρα μας. Περισσότεροι από 5000 ηλικιωμένοι απολαμβάνουν υψηλής ποιότητας υπηρεσίες από περισσότερους από 85 επαγγελματίες υγείας και δεκάδες εθελοντές της εταιρείας.\nΟ βασικότερος τομέας δραστηριοποίησης της είναι η μνήμη και οι διαταραχές της. Έχουν αναπτύξει δύο Κέντρα Ημέρας για την άνοια και τη μοναδική κλινική Βραχείας Νοσηλείας στην Ελλάδα. Στο πλαίσιο του προγράμματος «Ψυχαργώς» για την αποασυλοποίηση χρόνιων ψυχωτικών ασθενών έχουν αναπτύξει δύο Ψυχογηριατρικά Οικοτροφεία. Ιδιαίτερα σημαντικές είναι οι ενέργειες ενημέρωσης της κοινότητας σχετικά με τα προβλήματα των ηλικιωμένων μέσω ομιλιών, έντυπου υλικού και προωθητικών ενεργειών. Ο Νέστωρ προσφέρει δωρεάν σεμινάρια σε επαγγελματίες υγείας και διοργανώνει συνέδρια και ημερίδες. Τέλος, επιτελεί σημαντικό φιλανθρωπικό έργο μέσω του προγράμματος κοινωνικής στήριξης ηλικιωμένων, το οποίο απευθύνεται σε άπορες οικογένειες.


Η McLaren επιβεβαίωσε τον di Resta ως αναπληρωματικό οδηγό – F1fan.gr\nΗ Mercedes μοιράζεται τους αναπληρωματικούς οδηγούς της με τη McLaren και τη Racing Point, αλλά καθ’ οδόν προς το Grand Prix της 70ης Επετείου, στο Silverstone, εμφανίστηκε ένα πρόβλημα.\nΟ Sergio Perez βρέθηκε θετικός στον COVID-19, κάτι που σημαίνει ότι δεν θα μπορούσε να πάρει μέρος στο αγωνιστικό Σαββατοκύριακο για τη Racing Point. Η ομάδα του όμως δεν μπορούσε να αξιοποιήσει κανέναν εκ των Esteban Gutierrez και Stoffel Vandoorne.\nΟ Vandoorne είχε υποχρεώσεις με την ομάδα της Mercedes στη Formula E, την ώρα που ο Gutierrez δεν πληροί πλέον τα κριτήρια για τη superlicence.\nΈτσι, η Racing Point έφερε τον Nico Hulkenberg για το Σαββατοκύριακο του Βρετανικού Grand Prix.\nΩστόσο, και η McLaren έκανε τα κουμάντα της, ανακοινώνοντας πως ο di Resta ολοκλήρωσε τη διαδικασία διαμόρφωσης καθίσματος και θα βρίσκεται σε αναμονή για την περίπτωση που ένας εκ των Carlos Sainz και Lando Norris δεν είναι σε θέση να συμμετάσχει στο Grand Prix της 70ης Επετείου.\n“Όπως έχουμε επιβεβαιώσει και στο παρελθόν, έχουμε συμφωνία με τη Mercedes να χρησιμοποιήσουμε τους αναπληρωματικούς οδηγούς της στην περίπτωση που είτε ο Carlos είτε ο Lando δεν μπορούν να τρέξουν”, αναφέρει ανακοίνωση από τη McLaren.\n“Με τον Stoffel Vandoorne μη διαθέσιμο λόγω των υποχρεώσεών του στη Formula E και τον Esteban Gutierrez αυτή τη στιγμή να μην έχει τις προϋποθέσεις για τη superlicence, ο Paul di Resta θα είναι ο εν αναμονή οδηγός μας αυτό το Σαββατοκύριακο”.\n“Ο Paul έκανε τη διαδικασία διαμόρφωσης καθίσματος στο MTC σήμερα το πρωί, σε συμφωνία με τα πρωτόκολλα της FIA περί COVID-19 και θα δεν θα βρίσκεται σε στενή επαφή με την αγωνιστική ομάδα της McLaren εκτός και αν αυτό απαιτηθεί”.\n“Ο Paul θα ολοκληρώσει τα καθήκοντά του με το Sky Sports F1 αυτό το Σαββατοκύριακο κατά τα προγραμματισμένα”.\nΟ Σκωτσέζος οδηγός έκανε το ντεμπούτο του στη F1 πίσω στο 2011 στο Αυστραλιανό Grand Prix με τη Force India, στην οποία πέρασε τρεις σεζόν.\nΣτη συνέχεια, αποχώρησε από τη Formula 1 και αγωνίστηκε στα DTM, αλλά υπέγραψε με τη Williams ως αναπληρωματικός οδηγός της το 2016.\nΔιατηρήθηκε σε αυτό το πόστο και την επόμενη χρονιά και έκανε τη μοναδική του εμφάνιση με την ομάδα το 2017 στο Ουγγρικό Grand Prix, λόγω απουσίας του Felipe Massa. Ο di Resta εγκατέλειψε στον 60ο γύρο,\nΑπό το 2016, ο di Resta αποτελεί μέλος της ομάδας του Sky Sports F1 στην τηλεοπτική κάλυψη των Grand Prix.\nΣυνολικά, έχει πετύχει 121 βαθμούς στη F1, με το καλύτερο πλασάρισμά του να είναι μια 4η θέση το 2012 στο Grand Prix της Σιγκαπούρης και το 2013 στο Grand Prix του Μπαχρέιν.\nCategory: McLarenBy Γιώργος Φραντζής 6 Αυγούστου 2020\nPreviousPrevious post:O Bradl στην θέση του Marquez για το BrnoNextNext post:Δεν είμαστε ξεκάθαρα το τρίτο γρηγορότερο μονοθέσιο – Binotto


ΟΔΟΙΠΟΡΙΚΟ ΣΤΗΝ ΠΙΟ... «ΠΟΝΕΜΕΝΗ» ΧΡΟΝΙΑ ΤΗΣ ΑΣΑ! - Αναγέννηση Καρδίτσας 1904\nΟΔΟΙΠΟΡΙΚΟ ΣΤΗΝ ΠΙΟ... «ΠΟΝΕΜΕΝΗ» ΧΡΟΝΙΑ ΤΗΣ ΑΣΑ!\nΤο ημερολόγιο έδειχνε Κυριακή 21 Ιουνίου του 1987 όταν ενα “κιτρινόμαυρο” ποτάμι χιλιάδων Καρδιτσιωτών κατέκλυζε το Εθνικό Στάδιο Καρδίτσας... Το παιχνίδι της τελευταίας αγωνιστικής του πρωταθλήματος της Γ' Εθνικής με την Αλεξάνδρεια που τελείωσε με το επιβλητικό 8-1 για την Αναγέννηση και ήταν απλώς το κερασάκι στην τούρτα μιας καταπληκτικής χρονιάς που έφερνε πανάξια την λαοφιλή ομάδα της πολης στο κατώφλι της Β' Εθνικής και της άνοιγε τον ορίζοντα για ακόμη πιο σπουδαία πράγματα!\nΗταν η εποχή που ο χάρτης του ελληνικού ποδοσφαίρου ήταν διαφορετικός σε σχέση μ' αυτόν που γνωρίζουμε σήμερα, με την επαρχία να έχει δυναμική παρουσία στην Α' Εθνική και τα γήπεδα να σφίζουν απο ζωή! Ηταν το κύκνειο άσμα μιας περιόδου όπου η Ελλάδα έπαιζε μπάλα κάθε Κυριακή κι όχι τα Παρασκευοσαββατοκύριακα λόγω τηλεόρασης και οι εξέδρες των γηπέδων πλημμύριζαν...\nΑυτή η τρικούβερτη γιορτή όμως της Αναγέννησης που οργανώθηκε εκείνη την ζεστή μέρα του Ιουνίου θα έμεινε στην ιστορία ως μια γιορτή άνευ... αντικειμένου αφού η άνοδος που κέρδισε πανάξια στο γήπεδο η Αναγέννηση, αφαιρέθηκε τέσσερις μέρες αργότερα στα χαρτιά!!!\nΟι “κιτρινόμαυρες ιστορίες” θα σας ταξιδέψουν σήμερα στην συγκλονιστική υπόθεση της περιβόητης “δωροδοκίας”! Μια υπόθεση που ακόμη και σήμερα παραμένει αραχνιασμένη στα συρτάρια της ιστορίας και που ποτέ δεν τόλμησε κανείς να βγάλει στο φώς και να την αναδείξει σ' όλες τις διαστάσεις της.\nΕκεί θα πάμε σήμερα και θα προσπαθήσουμε να “φωτίσουμε” κάποιες απο τις σκοτεινές πτυχές εκείνης της ιστορίας, με ντοκουμέντα που παρουσιάζονται για πρώτη φορά δημοσίως, ανεκτίμητης αξίας και σπάνιο φωτογραφικό υλικό, αλλά και διηγήσεις πρωταγωνιστών...\nΗ ΚΑΤΑΠΛΗΚΤΙΚΗ ΧΡΟΝΙΑ\nΗ Αναγέννηση μπαίνει στην περίοδο 1986-87 στο πρωτάθλημα της Γ' Εθνικής ύστερα απο μια κακή χρονιά όπου κινδύνευσε με υποβιβασμό. Με προπονητή τον Παναγιώτη Κερμανίδη και σπουδαίους ντόπιους ποδοσφαιριστές (Αδαμόπουλος, Τζαβαλιάς, Τζιφούλης, Δρόσος, Παπαδόπουλος κλπ) κατορθώνει να δημιουργήσει συνθήκες ξεσηκωμού στην Καρδίτσα που διψάει για διάκριση και για να δει την αγαπημένη της ομάδα να επιστρέφει στη Β' Εθνική ύστερα απο την πτώση του 1981.\nΑν και η Αναγέννηση ξεκινάει με πολλές ισοπαλίες (το πρώτο μάτς 0-0 στο Πολύκαστρο στις 3 Σεπτεμβρίου του 1986), καταφέρνει σιγά σιγά να σταθεροποιήσει την αποδοσή της και να γοητεύει... Η πρώτη νίκη έρχεται στις 13 Ιανουαρίου με 1-0 επι του Εορδαϊκού στο Στάδιο και στη συνέχεια μέχρι το τέλος της σεζόν γίνεται μια μεγάλη μάχη με τα κραταιά τότε συγκροτήματα της Νάουσας, του Εδεσσαϊκού και της Νίκης Βόλου.\nΟι δύο πρώτοι μάλιστα και ιδιαίτερα ο Εδεσσαϊκός με πάμπολλες διασυνδέσεις και “ακρες” στο ποδοσφαιρικό και πολιτικό κατεστημένο που θα πιάσουν τόπο στο τέλος!\nΠαρά τις σφαγιαστικές διαιτησίες που συναντάει στο δρόμο της η αρμάδα του Παναγιώτη Κερμανίδη σκαρφαλώνει σταθερά στην κορυφή και εδραιώνεται! Καταλαμβάνει την πρώτη θέση στις 24 Μαρτίου όταν στην καρδιά μιας φοβερής κακοκαιρίας κερδίζει τη Νίκη Βόλου με 2-1 (στη ΦΩΤΟ τα πανηγύρια του Κερμανίδη με Κοντοκώστα, Τζιφούλη και Δρόσο στο τέλος του συγκλονιστικού εκείνου αγώνα)! Ηταν τότε που οι φίλαθλοι είχαν τέτοια δίψα να δούν την ομάδα τους που ξεχιόνισαν μόνοι τους το γήπεδο για να το καταστήσουν κατάλληλο!\nΤο επιβλητικό 4-1 επι του φιλόδοξου Εδεσσαϊκού στις 7 Απριλίου μπροστά σε 7.000 παραληρούντες Καρδιτσιώτες πιστοποιεί απλώς αυτό που βλέπουν όλοι! Το ποια δηλαδή είναι η καλύτερη ομάδα του Βορειου Ομιλου της Γ' Εθνικής κι αυτή που δικαιούται τον τίτλο της πρωταθλήτριας!\nΠαρά την ήττα στη Νάουσα με 1-0,η Αναγέννηση στις 14 Ιουνίου και στην προτελευταία αγωνιστική κάνει το μεγάλο διπλό στα Γιαννιτσά κερδίζοντας με 2-1 και κρατάει τον τίτλο της πρωταθλήτριας στα χέρια της αφού υποδέχεται την αποδυναμωμένη Αλεξάνδρεια στην τελευταία αγωνιστική!\nΛίγες εβδομάδες νωρίτερα όμως έχει ήδη δρομολογηθεί εις βάρος της Αναγέννησης η πιο ΑΤΙΜΗ μεθόδευση που γνώρισε ποτέ! Την Κυριακή 24 Μαϊου η ομάδα αγωνίζεται στη Χαλκίδα με τον τοπικό Ολυμπιακό, τέσσερις αγωνιστικές πριν το φινάλε.\nΤην προηγούμενη μέρα στο ξενοδοχείο “ΑΝΤΖΕΛΑ” στη Χαλκίδα τα μέλη της αποστολής της Αναγέννησης διαβάζουν εμβρόντητοι την εφημερίδα “ΦΙΛΑΘΛΟΣ” η οποία σε πρωτοσέλιδο φιλοξενεί δηλώσεις του προέδρου του Ολυμπιακού Χαλκίδας Σπύρο Δαριβέρη!\nΟύτε λίγο ούτε πολύ ο παράγοντας του Ολυμπιακού αναφέρει ότι το βράδυ της Πέμπτης 21 Μαϊου έξω απο το Εθνικό Στάδιο Καρδίτσας (!!!) ο πρόεδρος της Αναγέννησης Απ. Μανάκος δίνει 150.000 δραχμές στον ποδοσφαιριστή Μαστραντωνά για να έχει μειωμένη απόδοση στο επερχόμενο μάτς! Επικαλείται δε και την αστυνομία Καρδίτσας που έκανε “μπλόκο” ενώ είχε ενημερωθεί για την υπόθεση!\nΣτην Καρδίτσα η είδηση πέφτει ως κεραυνός εν αιθρία και το παιχνίδι γίνεται σε ηλεκτρισμένη ατμόσφαιρα. Βιαιοπραγίες εις βάρος φιλάθλων της Αναγέννησης και παικτών, σφαγιαστική διαιτησία και μια κατάσταση απερίγραπτη, συνθέτουν την ατμόσφαιρα της αναμέτρησης όπου η ομάδα της Καρδίτσας οδηγείται στην ήττα με σκορ 1-0. Δεν ήταν όμως μόνο η ήττα ο στόχος, αφού είχε “στηθεί” ήδη το κατάλληλο σκηνικό για παν ενδεχόμενο! Ακόμη δηλαδή κι αν η Αναγέννηση κατόρθωνε (οπως συνέβη) τις επομενες τρείς αγωνιστικές να κερδίσει στο γήπεδο την άνοδο, θα την αφαιρούσαν στα χαρτιά!\nΗ διοίκηση της Αναγέννησης διαβεβαιώνει ότι δεν συνέβη απολύτως τίποτα. Και πράγματι τα γεγονότα μαρτυρούν ότι κάτι άλλο πιο περίπλοκο παίζεται. Πως είναι δυνατόν να αποδειχθεί μια δωροδοκία όταν δεν υπάρχουν ούτε συλληφθέντες, ούτε μάρτυρες παρα μόνο κάποιες καταγγελίες ενός παράγοντα;\nΟ κόσμος βλέποντας ότι δεν υπάρχουν χειροπιαστά στοιχεία, ησυχάζει και αφοσιώνεται εξολοκληρου στα αγωνιστικά δρώμενα και την Κυριακή 21 Ιουνίου η φιέστα που διοργανώνεται στο Στάδιο μπροστά σε 7.000 φιλάθλους δεν έχει προηγούμενο! Πανηγύρια, εκδηλώσεις ενθουσιασμού. Μια απο τις μεγαλύτερες γιορτές της αθλητικής Καρδίτσας! Εκείνο το βράδυ η πόλη δεν θα κοιμηθεί... Οι παραπάνω ΦΩΤΟ είναι απο τη μεγάλη φιέστα...\nΗ Αναγέννηση κατακτά τον τίτλο της πρωταθλήτριας με 48 βαθμούς, ισοβαθμώντας με τη Νάουσα ! Ο Εδεσσαϊκός παρά την εύνοια που είχε όλη τη χρονιά μένει εκτός!\nΚΑΙ ΟΙ... ΕΦΙΑΛΤΕΣ!\nΚάποιοι όμως έχουν ήδη στρώσει το έδαφος. Κι αυτοί οι κάποιοι δεν είναι μόνο ξένοι που εξυπηρετούν τα συμφέροντα του Εδεσσαϊκού αλλά και Καρδιτσιώτες... Κάποιοι που θα μείνουν στην ιστορία ως “Εφιάλτες” προδίδοντας μια καταπληκτική πορεία που χτίστηκε απο τον κόπο, το συναίσθημα και την τεράστια ενέργεια του κόσμου της Αναγέννησης.\nΠριν καλά καλά κοπάσουν οι πανηγυρισμοί η διοίκηση της Αναγέννησης δέχεται κάλεσμα απο το αθλητικό δικαστήριο της εποχής (ΑΣΕΑΔ) ν' απολογηθεί στις 26 Ιουνίου και ώρα 6.30 μ.μ. για την απόπειρα δωροδοκίας!\nΟλοι πιστεύουν ότι δεν υπαρχει θέμα, αφού δεν υπάρχουν μάρτυρες, ούτε κάποια σύλληψη. Κι όμως! Στο δικαστήριο παρουσιάζονται μάρτυρες απο την αστυνομία Καρδίτσας που δηλώνουν ότι όντως το βράδυ της Πέμπτης 21 Μαϊου έξω απο το Στάδιο Καρδίτσας ο ποδοσφαιριστής Μαστραντωνάς παίρνει 150.000 δραχμές απο τον παράγοντα της Αναγέννησης! Το δηλώνει και ο ίδιος ο παίκτης και η ομάδα τιμωρείται με αφαίρεση έξι βαθμών!!!\nΧάνει δηλαδή την άνοδο που κερδίζει ο Εδεσσαϊκός!!! Χάνει την άνοδο για ένα μάτς που δεν χρειαζόταν να κερδίσει (το έχασε άλλωστε με 1-0)!\nΤα ερωτήματα που βασάνισαν εκείνο τη χρονιά και για τα επόμενα χρόνια τους φίλους της Αναγέννησης ήταν πολλά. Με κυρίαρχο όμως ένα:\nΟ ρόλος των παραγόντων του Εδεσσαϊκού ήταν απόλυτα ξεκάθαρος. Ναι μεν με αθέμητο τρόπο αλλά κοίταζαν τα συμφέροντα της ομάδας τους! Ο ρόλος όμως κάποιων Καρδιτσιωτών που υποτίθεται εξυπηρετούσαν τα συμφεροντα της Αναγέννησης ποιός ακριβώς ήταν στην υπόθεση;\nΛέγονται πολλά. Χωρίς στοιχεία όμως δεν μπορούμε να κατηγορήσουμε ανθρώπους μόνο και μόνο με τις ενδείξεις. Πάντως η ιστορία της ομάδας απο μόνη της... ξέβρασε όλους εκείνους που ασέλγησαν εις βάρος της.\nΕκείνο που αποδεικνύει ότι κάτι άλλο παίχθηκε είναι το αδιάσειστο στοιχείο ότι η Αναγέννηση το μάτς για το οποίο κατηγορήθηκε για δωροδοκία το ΕΧΑΣΕ! Δηλαδή δεν το χρειάστηκε στον τελικό απολογισμό...\nΟ ΕΥΚΟΛΟΣ ΣΤΟΧΟΣ...\nΗ Καρδίτσα εκείνη τη χρονιά είχε χάσει και τη Σχολή Νηπιαγωγών με τον “ΝΕΟ ΑΓΩΝΑ” να βγαίνει με προφητικό πρωτοσέλιδο και να κάνει λόγο για σχέδιο αφαίμαξης και της Σχολής Δασοπονίας, κάτι που έγινε στις μέρες μας!!!\nΟ τρόπος που αντιμετωπίστηκε η Αναγέννηση έδειξε πόσο αδύναμη ήταν η περιοχή μας και πόσο “εύκολος στόχος” υπήρξε απο διάφορα κέντρα. Ειναι χαρακτηριστικό ότι την προηγούμενη χρονιά είχε αποδειχθεί αποπειρα δωροδοκίας της ΑΕΚ σε παίκτες του Πανσερραϊκου και η ομάδα της Αθήνας τιμωρήθηκε με αφαίρεση βαθμών απο το... επόμενο πρωτάθλημα!\nΛίγες εβδομάδες αργότερα του “σοκ” που υπέστη ο φίλαθλος κόσμος της ομάδας άρχισε να διαλύεται εκείνη η φοβερή ομάδα. Ο Κερμανίδης ανέλαβε την Ξάνθη, ο Τζαβαλιάς πήγε στη Λάρισα, ο τρομερός Αδαμόπουλος στην Ξάνθη με τα λεφτά του Κοσκωτά, ο Τζιφούλης στην Κοζάνη, ο Καλογεράκης στον Ολυμπιακό Βόλου...\nΗ Αναγέννηση μάλιστα ένα χρόνο μετά θα υποβιβαστεί στην νεοσύστατη Δ' Εθνική. Απο κείνα τα συντρίμια, θα “χτίσει” τη μαγική χρονιά του 1993...\nΣτην κάμερα του ASA TV μιλούν ο ποδοσφαιριστής εκείνης της ομάδας Τάκης Δρόσος και το μέλος της διοίκησης Ανδρέας Ευαγγελόπουλος!\nΗ φανέλα που διακρίνεται ως φόντο πίσω απο τον Τάκη Δρόσο ειναι εκείνης της χρονιάς. Το Κύπελλο που φαίνεται δίπλα στον κ. Ευαγγελόπουλο είναι αυτό που αθλοθέτησε τότε ο Νομαρχης Καρδίτσας στη φιέστα της ανόδου που δεν έγινε ποτέ!!!\nΤα στιγμιότυπα είναι απο το μάτς με την Αλεξάνδρεια στη φιέστα του Σταδίου και οι φωτογραφίες – ντοκουμέντα απο κείνη τη χρονιά απο το αρχείο του Τάκη Δρόσου και τα ρεπορτάζ απο την εφημερίδα “ΝΕΟΣ ΑΓΩΝ” τους οποίους και ευχαριστούμε.\n- Ολα τα παραπάνω ειναι πνευματική ιδιοκτησία του ΑΣ Αναγέννηση και απαγορεύεται η αναδημοσίευση τους.\nΔΕΙΤΕ ΤΟ ΜΙΝΙ - ΝΤΟΚΥΜΑΝΤΕΡ\nΑΠΟ ΤΟ ASA TV


HeLLeNiCReVeNgE: Συλλήψεις για τους πυροβολισμούς έξω από πρεσβεία στο Σεράγεβο - video με όλο το χρονικό\nΣυλλήψεις για τους πυροβολισμούς έξω από πρεσβεία στο Σεράγεβο - video με όλο το χρονικό\nΗ αστυνομία συνέλαβε 15 μέλη του κινήματος Ουαχάμπι στο Σάντζακ της Σερβίας, τις πρωινές ώρες του Σαββάτου (29 Οκτωβρίου) μετά την επίθεση την Παρασκευή κατά της αμερικανικής πρεσβείας στο Σεράγεβο.\n"Σήμερα το πρωί, στις 5 π.μ., η ασυνομία ανέλαβε δράση κατά του ακραίου κινήματος Ουαχάμπι στην περιοχή Νόβι Παζάρ, Σιένιτσα και Τούτιν", δήλωσε ο Σέρβος υπουργός εσωτερικών Ίβιτσα Ντάσιτς.\nΟ Ντάσιτς είπε ότι η αστυνομία κατάσχεσε τηλέφωνα, Η/Υ και φορητούς υπολογιστές.\nΟι συλλήψεις έγιναν κατά τη διάρκεια έρευνας της βοσνιακής αστυνομίας για το εάν ο ένοπλος που άνοιξε πυρά την Πρασκευή έξω από την αμερικανική πρεσβεία ενήργησε από μόνος του ή με συνεργάτες.\nΣύμφωνα με τις αρχές, ο ένοπλος είναι ο Μεβλίντ Γιασάρεβιτς, 23, από το Νόβι Παζάρ της Σερβίας. Στην πόλη υπάρχει μεγάλη μουσουλμανική κοινότητα και ο ίδιος ο Γιασάρεβιτς χαρακτηρίζεται ως μέλος της ακραίας αίρεσης Ουαχάμπι, ο οποίος είχε και πριν προβλήματα με την αστυνομία.\nΟι αρχές λένε ότι ο Γιασάρεβιτς έφτασε έξω από την πρεσβεία με τραμ και άρχισε να πυροβολεί κατά του κτιρίου με αυτόματο όπλο, γεγονός που είχε ως αποτέλεσμα το κλείσιμο της πρεσβείας. Ο δράστης τραυμάτισε έναν αστυνομικό της πρεσβείας, αλλά δεν υπήρξε κανένας τραυματισμός εντός της πρεσβείας.\nΜετά από 30 λεπτά, ελεύθερος σκοπευτής της αστυνομίας κατάφερε να τραυματίσει τον ένοπλο στο πόδι. Ο δράστης συνελήφθη στο νοσοκομείο όπου μεταφέρθηκε για την αντιμετώπιση του τραύματός του.\nΟ Αμερικανός πρέσβης στη Βοσνία και Ερζεγοβίνη (Β-Ε), Πάτρικ Μουν, εξήρε την άμεση αντίδραση της τοπικής αστυνομίας, οι ενέργειες της οποίας σταμάτησαν αυτό που τα πολιτικά κόμματα χαρακτήρισαν ως τρομοκρατική επίθεση.\nΗ επίθεση κατά της πρεσβείας "είναι και επίθεση κατά της Β-Ε και των πολιτών της καθώς και κατά των κοινών αξιών και πεποιθήσεων. Η χώρα μας δεν αποτελεί καταφύγιο τρομοκρατών και οι πολίτες μας δεν υποστηρίζουν οτιδήποτε το οποίο θα μπορούσε να θέσει σε κίνδυνο την ειρήνη, την ασφάλεια ή τη ζωή οιουδήποτε", είπε ο Ζέλικο Κόμσιτς, μέλος της τριμερούς προεδρίας.\nΑμέσως μετά την επίθεση, πραγματοποιήθηκε επείγουσα συνάντηση, στην οποία παραβρέθηκαν τα μέλη της προεδρίας, το δημοτικό συμβούλιο, οι υπηρεσίες προστασίας και οι αστυνομικές δυνάμεις της Β-Ε, σκοπός της οποίας ήταν η διασφάλιση της ασφάλειας των Αμερικανών διπλωματών και άλλων Αμερικανών που βρίσκονται στη χώρα.\nΗ σερβική αστυνομία ενίσχυσε την ασφάλεια της αμερικανικής πρεσβείας στο Βελιγράδι.\nΟ Μουν δήλωσε ότι το συμβάν θα βοηθήσει τους πολίτες της Β-Ε να συσπειρωθούν πίσω από τον κοινό τους στόχο και να κάνουν ό,τι είναι αναγκαίο για να καταστούν μέλος της Ευρώπης.\nΑπλοί πολίτες, ωστόσο, δήλωσαν στους SETimes ότι το συμβάν δημιουργεί ένα τεράστιο εμπόδιο.\n"Τερατώδες! Όλες μας οι προσπάθειες να βελτιώσουμε την άσχημη εικόνα της χώρας μετά τον πόλεμο πέφτουν στο κενό εξαιτίας ατόμων που κάνουν το απίστευτο", λέει η Ίρμα Κάτιτς από το Σεράγεβο.\n"Το συμβάν μου θυμίζει τα χειρότερα χρόνια του πολέμου", είπε ο Σενάντ Μούσταφικ, κάτοικος της Τούζλα.\n"Ένα άτομο δεν μπορεί να καταστρέψει την αποδεδειγμένη φιλία μας με τον αμερικανικό λαό, ωστόσο επισκιάζει ότι έχει γίνει στον αγώνα μας για πρόοδο", λέει ο Ντάνιελ Κάτιτς από το Σεράγεβο.\nΟι αρχές αναφέρουν ότι ο Γιασάρεβιτς είναι γνωστός στις δυνάμεις ασφαλείας -- όχι μόνο στη Β-Ε αλλά και σε άλλες χώρες. Είχε περάσει από τα σύνορα με τη Σερβία νωρίς την Παρασκευή. Το κίνητρο της επίθεσης παραμένει άγνωστο.\nΑυτόπτες μάρτυρες λένε ότι ο γενειφόρος ένοπλος είπε σε περαστικούς ότι δεν ήθελε να πυροβολήσει προς αυτούς, αλλά μόνο κατά του κτιρίου της πρεσβείας, γιατί ήταν εξοργισμένος "που η Αμερική σκοτώνει ανθρώπους σε διάφορα μέρη του κόσμου.


ΠΟΛΕΜΙΚΑ ΤΥΜΠΑΝΑ ΣΤΗΝ ΚΟΡΕΑΤΙΚΗ ΧΕΡΣΟΝΗΣΟ: Η Πιονγκγιάνγ δηλώνει «έτοιμη για πόλεμο αν το θέλει ο Τραμπ»Newspepper | Newspepper\nΠΟΛΕΜΙΚΑ ΤΥΜΠΑΝΑ ΣΤΗΝ ΚΟΡΕΑΤΙΚΗ ΧΕΡΣΟΝΗΣΟ: Η Πιονγκγιάνγ δηλώνει «έτοιμη για πόλεμο αν το θέλει ο Τραμπ»\nΗ κατάσταση στην κορεατική χερσόνησο έχει μπει σε «φαύλο κύκλο» και οι αναρτήσεις του Αμερικανού προέδρου Ντόναλντ Τραμπ στο twitter, ρίχνουν λάδι στη φωτιά, δήλωσε σε συνέντευξή του στο Associated Press ο Βορειοκορεάτης υφυπουργός Εξωτεριών, Χαν Σονγκ Ραϊόλ.\nΑν οι ΗΠΑ δώσουν οποιαδήποτε ένδειξη απερίσκεπτης στρατιωτικής επίθεσης, η Πιονγκγιάνγκ είναι έτοιμη να εξαπολύσει δική της προληπτική επίθεση. Κατά τον υπουργό, η Βόρεια Κορέα έχει καταλήξει ότι η κυβέρνηση Τραμπ είναι «πιο κακόβουλη και πιο επιθετική» από του Μπαράκ Ομπάμα. Η χώρα, είπε, θα συνεχίσει να αναπτύσει το πυρηνικό της οπλοστάσιο τόσο «ποσοτικά όσο και ποιοτικά» προσθέτοντας πως η Βόρεια Κορέα είναι έτοιμη να πάει σε πόλεμο, αν το θέλει ο Τραμπ.\nΟι φετινές κοινές στρατιωτικές ασκήσεις ΗΠΑ-Νοτίου Κορέας είναι οι μεγαλύτερες που έχουν διεξαχθεί μέχρι σήμερα και το αεροπλανοφόρο USS Carl Vinson πήρε εντολή αντί για την Αυστραλία όπου ήταν προγραμματισμένο να σταθμεύσει, να κατευθυνθεί προς την κορεατική χερσόνησο.\nΟι εντάσεις μεταξύ Πιονγκγιάνγκ και Ουάσιγκτον χρονολογούνται από την προεδρία του προέδρου Χάρι Τρούμαν και τον κορεατικό πόλεμο 1950-1953, που έληξε με ανακωχή και όχι ειρηνευτική συμφωνία, αλλά δεν ήταν ποτέ τόσο έντονες όσο μετά την ανάληψη της προεδρίας των ΗΠΑ από τον Τραμπ. Εικόνες αμερικανικών δορυφόρων, σύμφωνα με το ΑΡ δείχνουν πως ο Βορράς ετοιμάζεται για άλλη μία υπόγεια πυρηνική δοκιμή, ανά πάσα στιγμή. Η Πιονγκγιάνγκ πραγματοποίησε πρόσφατα δοκιμή βαλλιστικού πυραύλου και υποστηρίζει ότι κοντεύει να τελειοποιήσει διηπειρωτικό βαλλιστικό πύραυλο και πυρηνική κεφαλή, που θα μπορούσε να πλήξει τις ΗΠΑ. Ειδικοί εκτιμούν πως με το ρυθμό των δοκιμών, κάτι τέτοιο δεν μπορεί να επιτευχθεί πριν περάσουν κάποια χρόνια.\n“Ο Τραμπ γυρεύει μπελάδες”\nΤην Τρίτη ο Τραμπ έγραφε στο twitter ότι η Βόρεια Κορέα «γυρεύει μπελάδες» και επαναλάμβανε την έκκλησή του στο Πεκίνο να πιέσει εμπορικά την Πιονγκγιάνγκ. Κι αν αυτό δε συμβεί, υποσχόταν «να πάρει την υπόθεση στα χέρια του”. Εκείνος είναι που ψάχνει μπελάδες, είπε ο Χαν στο ΑΡ. Όσο για τις κυρώσεις, έδειξε το έργο της νέας αστικής περιοχής που εγκαινιάστηκε στην Πιονγκγιάνγκ, για να υποστηρίξει ότι δεν έχουν αποτέλεσμα. «Ό,τι κι αν προκύψει από τις ΗΠΑ, θα το αντιμετωπίσουμε. Είμαστε πανέτοιμοι να το διαχειριστούμε». Από την Κίνα, ο υπουργός Εξωτερικών Γουάνγκ έλεγε ότι αν αρχίσει πραγματικά πόλεμος, το αποτέλεσμα δεν θα είναι παρά πολλαπλές απώλειες.\nΟ Πενς στη Νότια Κορέα\nΤο Νοτιοκορεατικό υπουργείο Εξωτερικών εξέδωσε ανακοίνωση προειδοποιώντας πως ο Βορράς θα τιμωρηθεί σκληρά αν προβεί σε σημαντική πρόκληση. Ειδικοί στρατιωτικών θεμάτων συμφωνούν πως ένας συμβατικός πόλεμος στη Βόρεια Κορέα θα… κόστιζε πολύ περισσότερο, σε σύγκριση με τη «στοχευμένη» επιδρομή που έγινε στη Συρία. Από την Ουάσιγκτον ανακοινώθηκε ότι ο Αμερικανός αντιπρόεδρος Μάικ Πενς θα βρίσκεται την Κυριακή στη Σεούλ, από όπου θα ξεκινήσει 10ήμερη περιοδεία του στην Ασία Συνεργάτες του ανέφεραν ότι το ταξίδι του αποτελεί ένδειξη συμπαράστασης στη σύμμαχο Νότια Κορέα.\nΤης “μόδας” το σαρίν\nΜετά τη Σεούλ, ο Πενς θα βρεθεί σε Τόκιο, Τζακάρτα και Σίδνεϊ. Μιλώντας σε επιτροπή ασφάλειας και διπλωματίας, στο ιαπωνικό κοινοβούλιο ο πρωθυπουργός Σίνζο Άμπε υποστήριξε ότι η Βόρεια Κορέα ίσως μπορεί να εκτοξεύσει προς την Ιαπωνία πύραυλο με νευροπαραλυτικό αέριο σαρίν.\nΠροηγούμενο άρθροΑύριο στις 18:30 η υποδοχή του Αγίου Φωτός στο «Ελ. Βενιζέλος»\nΕπόμενο άρθροΤο τσουρέκι στο μικροσκόπιο


Αρχική Π.Ε. ΑΧΑΪΑΣ ΔΗΜΟΣ ΠΑΤΡΕΩΝ Μεγάλη επιχείρηση εντοπισμού ζευγαριού στο Πετρωτό\nΜεγάλη επιχείρηση για τον εντοπισμό δύο ατόμων που αγνοούνται από τις 20.00 το βράδυ στήθηκε στην Τοπόλοβα Πετρωτού. ΕΛ.ΑΣ\nΣύμφωνα με πληροφορίες του gnomip.gr το 112 δέχθηκε κλήση λίγο μετά τις 20.30 στην οποία οι καλούντες ανέφεραν πως χάθηκαν στην Τοπάλοβα Πετρωτού.\nΠροηγούμενο άρθροLockdown: Τι αλλάζει από σήμερα στις μετακινήσεις\nΕπόμενο άρθροT.Κ. Αγίων Θεοδώρων: Στα σκαριά εξαγορά οικοπέδου για ανέγερση νέου Λυκείου


Aristera sti Mitilini: Μαΐου 2019\nΚ.Κ.Ε. στην Ευρωβουλή\nΣταύρο Τάσσο στην Περιφέρεια Βορείου Αιγαίου\nΓιάννη Συκά στο Δήμο Δυτικής Λέσβου\nΝίκη Τσιριγώτη στο Δήμο Μυτιλήνης\nΒΑΔΙΖΟΥΜΕ ΜΑΖΙ !!!\nΑναρτήθηκε από Aristera sti Mitilini στις 5:57 μ.μ. Δεν υπάρχουν σχόλια:\nΕτικέτες ΒΙΝΤΕΟ, ΔΗΜΟΤΙΚΕΣ - ΠΕΡΙΦΕΡΕΙΑΚΕΣ ΕΚΛΟΓΕΣ 2019, ΕΥΡΩΕΚΛΟΓΕΣ 2019, ΚΚΕ, ΛΑΪΚΗ ΣΥΣΠΕΙΡΩΣΗ, SPOT\nΠροχωράμε με το δίκιο μας, τη δύναμή μας, την καρδιά μας.\nΓΙΑ ΜΙΑ ΜΕΓΑΛΗ ΝΙΚΗ ΤΟΥ ΛΑΟΥ ΜΕ ΙΣΧΥΡΟ ΚΚΕ ΠΑΝΤΟΥ!.\nΠΡΟΕΚΛΟΓΙΚΗ ΣΥΓΚΕΝΤΡΩΣΗ ΚΚΕ, Σύνταγμα, 20/05/2019\nΕτικέτες ΔΗΜΟΤΙΚΕΣ - ΠΕΡΙΦΕΡΕΙΑΚΕΣ ΕΚΛΟΓΕΣ 2019, ΕΥΡΩΕΚΛΟΓΕΣ 2019, ΚΚΕ, ΚΟΥΤΣΟΥΜΠΑΣ\nΕτικέτες ΔΗΜΟΤΙΚΕΣ - ΠΕΡΙΦΕΡΕΙΑΚΕΣ ΕΚΛΟΓΕΣ 2019, ΕΥΡΩΕΚΛΟΓΕΣ 2019, ΚΚΕ, SPOT\nΣΤΡΑΤΗΣ ΚΟΡΑΚΑΣ: Καλή ψήφο, καλή συνέχεια με τη δύναμη της αλήθειας, του δίκιου, του αγώνα για τη δική μας, τη δικής σας νίκη !\nΜΗΝΥΜΑ – ΚΑΛΕΣΜΑ ΠΡΟΣ ΣΤΟΥΣ ΚΑΤΟΙΚΟΥΣ ΤΗΣ ΛΕΣΒΟΥ ΚΑΙ ΤΩΝ ΝΗΣΙΩΝ ΤΟΥ ΒΟΡΕΙΟΥ ΑΙΓΑΙΟΥ\nΜην τους αφήσετε λοιπόν να σας παγιδεύσουν και σας κλέψουν την ψήφο σας.\nΕτικέτες ΔΗΜΟΤΙΚΕΣ - ΠΕΡΙΦΕΡΕΙΑΚΕΣ ΕΚΛΟΓΕΣ 2019, ΚΟΡΑΚΑΣ ΣΤΡΑΤΗΣ\nΑναρτήθηκε από Aristera sti Mitilini στις 10:14 μ.μ. Δεν υπάρχουν σχόλια:\nΕτικέτες ΔΗΜΟΤΙΚΕΣ - ΠΕΡΙΦΕΡΕΙΑΚΕΣ ΕΚΛΟΓΕΣ 2019, ΛΕΣΒΟΣ, ΥΠΟΨΗΦΙΟΙ ΒΟΡΕΙΟΥ ΑΙΓΑΙΟΥ\n«...Έτσι το Παλιό έκανε την εμφάνισή του σε Νέο μασκαρεμένο...» (Της Μαρίας Αϊβαλιώτου *)\n«Στεκόμουν πάνω σ’ ένα λόφο κι είδα το Παλιό να πλησιάζει, μα ερχόταν σα Νέο. Σερνόταν πάνω σε καινούργια δεκανίκια που κανένας δεν είχε ξαναδει κι απέπνεε νέες μυρωδιες σαπίλας που κανείς δεν είχε ξαναμυρίσει...Έτσι το Παλιό έκανε την εμφάνισή του σε Νέο μασκαρεμένο...»\nΠόσο επίκαιρη και διαχρονική είναι τελικά η «Παρέλαση του παλιού καινούργιου» του Μπέρτολτ Μπρεχτ; Ένα ποίημα γραμμένο πριν από 80 χρόνια.\nΜπορεί να αλλάζουν τα πρόσωπα, οι αρχηγοί, οι ονομασίες των κομμάτων αλλά οι πολιτικές παραμένουν ίδιες, αντιλαϊκές, εξυπηρετούν άλλα συμφέροντα και όχι του πολίτη, του αγρότη, του εργαζόμενου. Φέρνουν μνημόνια και μέτρα εξαθλίωσης. Την μάχη του αύριο δεν την κερδίζουμε με νοοτροπίες του χθες. Δεν υπάρχουν έτοιμοι δρόμοι. Θα τους φτιάξουμε μαζί με συνεργασία και σεβασμό στο αύριο που οφείλουμε στα παιδιά μας.\nΣε αυτές τις εκλογές με μεγάλη μου τιμή δέχθηκα την πρόταση να συμμετάσχω στο ψηφοδέλτιο της Λαϊκής Συσπείρωσης, στο πλευρό της Νίκης Τσιριγώτη, υποψήφιας Δημάρχου για το Δήμο Μυτιλήνης. Μέχρι σήμερα ασχολούμαι με τα «κοινά» του τόπου από τη θέση του πολιτισμού.\nΦέτος έκλεισα τα 30 χρόνια στο θέατρο. Οι άνθρωποι χαμηλών τόνων, οι άνθρωποι της τέχνης και του πολιτισμού έχουν φωνή. Κάντε τη δυνατή!\n* Η Μαρία Αϊβαλιώτου είναι υποψήφια δημοτική σύμβουλος με τη Λαϊκή Συσπείρωση στο Δήμο Μυτιλήνης - Δημοτική Ενότητα Αγιάσου\nΕτικέτες ΔΗΜΟΤΙΚΕΣ - ΠΕΡΙΦΕΡΕΙΑΚΕΣ ΕΚΛΟΓΕΣ 2019, ΛΑΪΚΗ ΣΥΣΠΕΙΡΩΣΗ Μυτιλήνης\nΗ ΛΑΙΚΗ ΣΥΣΠΕΙΡΩΣΗ ΛΕΣΒΟΥ σας καλεί τη Κυριακή 19 Μαΐου 2019 στις 8:30 μ.μ. στο εκλογικό της κέντρο στη Πλατεία Σαπφούς σ'ένα ξεχωριστό μουσικό λάιβ απο το συγκρότημα Ξεκούρδιστο Μήλο.\nΑΥΤΗ ΤΗ ΦΟΡΑ ΚΑΝΟΥΜΕ ΤΗ ΔΙΑΦΟΡΑ ΠΑΝΤΟΥ !\nΣΤΑΥΡΟ ΤΑΣΣΟ ΣΤΗ ΠΕΡΙΦΕΡΕΙΑ ΒΟΡΕΙΟΥ ΑΙΓΑΙΟΥ.\nΝΙΚΗ ΤΣΙΡΙΓΩΤΗ ΣΤΟ ΔΗΜΟ ΜΥΤΙΛΗΝΗΣ.\nΓΙΑΝΝΗ ΣΥΚΑ ΣΤΟ ΔΗΜΟ ΔΥΤΙΚΗΣ ΛΕΣΒΟΥ.\nΚΚΕ ΣΤΙΣ ΕΥΡΩΕΚΛΟΓΕΣ.\nΕΛΑΤΕ ΝΑ ΒΑΔΙΣΟΥΜΕ ΜΑΖΙ ΣΤΟΝ ΙΔΙΟ ΔΡΟΜΟ.\nΕτικέτες ΔΗΜΟΤΙΚΕΣ - ΠΕΡΙΦΕΡΕΙΑΚΕΣ ΕΚΛΟΓΕΣ 2019, ΕΚΔΗΛΩΣΕΙΣ, ΕΥΡΩΕΚΛΟΓΕΣ 2019\nΑναρτήθηκε από Aristera sti Mitilini στις 8:45 μ.μ. Δεν υπάρχουν σχόλια:\nΕτικέτες ΔΗΜΟΤΙΚΕΣ - ΠΕΡΙΦΕΡΕΙΑΚΕΣ ΕΚΛΟΓΕΣ 2019, ΕΥΡΩΕΚΛΟΓΕΣ 2019, ΚΝΕ, VIDEO\nΔείτε το spot της ΛΑ.Σ Μυτιλήνης: Γιατί με τους κομμουνιστές μπροστά σε Δήμους, Περιφέρεια και Ευρωβουλή το παιχνίδι παίζεται αλλιώς !\nΣποτ της Λαϊκή Συσπείρωσης Λέσβου για τις Δημοτικές εκλογές, τις Περιφερειακές εκλογές και τις Ευρωεκλογές του 2019\nΕτικέτες ΔΗΜΟΤΙΚΕΣ - ΠΕΡΙΦΕΡΕΙΑΚΕΣ ΕΚΛΟΓΕΣ 2019, ΕΥΡΩΕΚΛΟΓΕΣ 2019, ΛΑΪΚΗ ΣΥΣΠΕΙΡΩΣΗ Μυτιλήνης, SPOT\n«Κάψε τα σενάρια και γράψε το δικό σου !» : Μαθητικό φεστιβάλ της ΚΝΕ - 11 Μάη, Κεντρικά Λύκεια Μυτιλήνης, 7 το απόγευμα\nΤο Σάββατο 11 Μάη στα Κεντρικά Λύκεια Μυτιλήνης, στις 7 το απόγευμα θα πραγματοποιηθεί στο νησί μας το Μαθητικό φεστιβάλ της ΚΝΕ. Τα μαθητικά φεστιβάλ της ΚΝΕ είναι συνάντηση διεκδίκησης και αγώνα για έναν κόσμο χωρίς πολέμους, προσφυγιά και φτώχεια. Γι’ αυτό πλέον έχουν κατοχυρωθεί σαν θεσμός για χιλιάδες μαθητές και μαθήτριες.\nΑγκαλιάζουν τις αγωνίες, τους προβληματισμούς και τις ανησυχίες χιλιάδων μαθητών που εκφράζονται μέσα από συλλογικές εργασίες, μουσικά αφιερώματα, θεατρικές παραστάσεις και παιχνίδια. Σε πολλές περιοχές της χώρας τα μαθητικά φεστιβάλ της ΚΝΕ συνδυάζονται με αθλητικές δραστηριότητες, τουρνουά, επιδείξεις αθλημάτων από αθλητικούς συλλόγους.\n- Παιχνίδι Κρυμμένου Θησαυρού για την 9η Μάη Ημέρα της Μεγάλης Αντιφασιστικής Νίκης των Λαών\n- Συζήτηση για την Ευρωπαϊκή Ένωση & το Σχολείο\n- Karaoke Battle με έπαθλο στο νικητή\nΕτικέτες ΕΚΔΗΛΩΣΕΙΣ, ΜΑΘΗΤΕΣ, ΝΣ ΛΕΣΒΟΥ ΚΝΕ, ΦΕΣΤΙΒΑΛ ΚΝΕ ΛΕΣΒΟΥ\nΠρόοδος δεν είναι οι Μόριες... Πρόοδος είναι να ανοίγεις δρόμους να ζήσουν καλύτερα τα παιδιά σου !\nΟμιλία του Γενικού Γραμματέα της Κεντρικής Επιτροπή του ΚΚΕ στη Μυτιλήνη\nΑυτή τη φορά κάντε τη διαφορά ψηφίζοντας ΚΚΕ και Λαϊκή Συσπείρωση\nΔεν πτοήθηκαν από τη βροχή τα μέλη και οι φίλοι του ΚΚΕ που κατέκλισαν χθες Σάββατο το απόγευμα την Πλατεία Σαπφούς προκειμένου να ακούσουν την πολιτική ομιλία του Γενικού Γραμματέα της Κεντρικής Επιτροπής του κόμματος Δημήτρη Κουτσούμπα. Το «Ν» κάλυψε ζωντανά την ομιλία του κ. Κουτσούμπα καθώς και των υποψηφίων της Λαϊκής Συσπείρωσης.\nΝωρίτερα και συγκεκριμένα στις 3 το μεσημέρι ο κ. Κουτσούμπας έφθασε στο αεροδρόμιο της Μυτιλήνης όπου έτυχε θερμής υποδοχής.\nΕτικέτες ΔΗΜΟΤΙΚΕΣ - ΠΕΡΙΦΕΡΕΙΑΚΕΣ ΕΚΛΟΓΕΣ 2019, ΕΥΡΩΕΚΛΟΓΕΣ 2019, ΚΚΕ, ΚΟΥΤΣΟΥΜΠΑΣ, ΟΜΙΛΙΑ ΓΓ ΚΚΕ\nΕτικέτες ΔΗΜΟΤΙΚΕΣ - ΠΕΡΙΦΕΡΕΙΑΚΕΣ ΕΚΛΟΓΕΣ 2019, ΛΑΪΚΗ ΣΥΣΠΕΙΡΩΣΗ Χίου, ΣΚΟΥΦΑΛΟΣ ΜΑΡΚΟΣ, ΥΠΟΨΗΦΙΟΙ ΒΟΡΕΙΟΥ ΑΙΓΑΙΟΥ, ΧΙΟΣ\nΟ υποψήφιος δήμαρχος Ικαρίας, Νίκος Λαρδάς, κατέθεσε στο Πρωτοδικείο το ψηφοδέλτιο της «Λαϊκής Συσπείρωσης» για το Δημοτικό Συμβούλιο και τις τοπικές Κοινότητες του Δήμου Ικαρίας.\nΛΑΡΔΑΣ ΝΙΚΟΛΑΟΣ του ΚΩΝΣΤΑΝΤΙΝΟΥ ιδιωτικός υπάλληλος, αντιδήμαρχος, μέλος της επιτροπής Νησιωτικών Πολιτικών ΚΕΔΕ, πρώην αντιπρόεδρος Εργατικού Κέντρου Σάμου\nΔημόπουλος Αποστόλης του Δημητρίου, 42, τεχνικός ΔΕΗ, αντιπρόεδρος Εργατικού Κέντρου Σάμου\nΖαχαροπούλου Μαρίνα του Βασιλείου, 41, εργοθεραπεύτρια, εκπαιδευτικός Ειδικής Αγωγής\nΚούτης Βαβύλος του Στυλιανού, 61, εργάτης, μέλος ΔΣ Συλλόγου Οικισμού Πλαγιάς.\nΛιάρης Ισίδωρος του Γεωργίου, 34, οικοδόμος, μέλος ΔΣ του Συνδικάτου Οικοδόμων Ικαρίας, ερασιτέχνης μουσικός, μέλος ερευνητικής ομάδας Αρχείου Παραδοσιακής Μουσικής Ικαρίας\nΜελεσανάκης Γεώργιος του Νικολάου, 40, τεχνικός Πληροφορικής, ερασιτέχνης μουσικός, μέλος ερευνητικής ομάδας Αρχείου Παραδοσιακής Μουσικής Ικαρίας\nΜπινίκου Καλλιόπη του Αντωνίου, 53, αυτοαπασχολούμενη, μέλος ΔΣ Συλλόγου Αυτοαπασχολουμένων\nΠετσάκου Βάσω του Μιχαήλ, 25, γεωλόγος, εργαζομένη στον Τουρισμό, μέλος ΔΣ Σωματείου Ξενοδοχοϋπαλλήλων Ικαρίας\nΡούσσος Ηλίας του Νικολάου, 44, δημοτικός σύμβουλος, εκπαιδευτικός ΔΕ\nΣαφού Λεμονιά του Παναγιώτη, 39, ιδιωτική υπάλληλος, μέλος ΔΣ Πανικαρικής Αδελφότητας Αθηνών\nΤέσκος Σπύρος του Γεωργίου, 63, τέως δήμαρχος Αγίου Κηρύκου, δημοτικός σύμβουλος, αυτοαπασχολούμενος\nΕτικέτες ΔΗΜΟΤΙΚΕΣ - ΠΕΡΙΦΕΡΕΙΑΚΕΣ ΕΚΛΟΓΕΣ 2019, ΙΚΑΡΙΑ, ΝΙΚΟΣ ΛΑΡΔΑΣ, ΥΠΟΨΗΦΙΟΙ ΒΟΡΕΙΟΥ ΑΙΓΑΙΟΥ\nΤο ΚΚΕ σε καλεί ΜΑΖΙ ΝΑ ΚΑΝΟΥΜΕ ΤΗ ΔΙΑΦΟΡΑ ! ΜΥΤΙΛΗΝΗ: ομιλία του Δημήτρη Κουτσούμπα - Σάββατο 4/5/2019, στις 8:00 το απόγευμα, πλατεία Σαπφούς (spot)\nΜιχάλης Σοφικίτης, υποψήφιος Ευρωβουλευτής.\nΣεμίνα Διγενή, υποψήφια Ευρωβουλευτής.\nΣταύρος Τάσσος, υποψήφιος Περιφερειάρχης Βορ. Αιγαίου.\nΝίκη Τσιριγώτη, υποψήφια Δήμαρχος Μυτιλήνης.\nΓιάννης Συκάς, υποψήφιος Δήμαρχος Δυτ. Λέσβου.\nΕτικέτες ΔΗΜΟΤΙΚΕΣ - ΠΕΡΙΦΕΡΕΙΑΚΕΣ ΕΚΛΟΓΕΣ 2019, ΕΥΡΩΕΚΛΟΓΕΣ 2019, ΚΟΥΤΣΟΥΜΠΑΣ, ΜΥΤΙΛΗΝΗ, ΟΜΙΛΙΑ ΓΓ ΚΚΕ, SPOT


"Αφορά και τους νέους"\nΗ ΓΓ της ΚΕ του ΚΚΕ Αλέκα Παπαρήγα μιλώντας σήμερα στη Φιλοσοφική Σχολή σε εκδήλωση του κόμματος κάλεσε τους νέους να πάρουν μέρους στις κινητοποιήσεις κατά του ασφαλιστικού νομοσχεδίου.\n«Αξίζει τον κόπο οι φοιτητές και οι φοιτήτριες, οι σπουδαστές και οι σπουδάστριες, να συνταχθούν με το εργατικό συνδικαλιστικό κίνημα, το ταξικό κίνημα λέμε εμείς, να συνταχθούν με τους γονείς τους, τους παππούδες τους, γιατί τους αφορά. Και τους αφορά άμεσα. Έστω κι αν δεν μπορείτε να φανταστείτε τις ανάγκες σας στα 60, στα 65 και στα 70 χρόνια», τόνισε η Αλέκα Παπαρήγα.\nΗ ΓΓ της ΚΕ του ΚΚΕ πρόσθεσε πως το συγκεκριμένο νομοσχέδιο «κοιτάζει μπροστά», αλλά όπως εξήγησε:\n«Εν πάση περιπτώσει είναι εκσυγχρονισμός. Μόνο που υπάρχει κι ο βάρβαρος εκσυγχρονισμός, υπάρχει και ο ριζοσπαστικός προοδευτικός εκσυγχρονισμός, υπάρχει και ο αριστερός εκσυγχρονισμός που λένε άλλοι και υπάρχει και ο επαναστατικός εκσυγχρονισμός. Πάντως είναι εκσυγχρονισμός αυτό που κάνει το νομοσχέδιο. Αλλά πάνω σε εργασιακές σχέσεις βάρβαρες. Της ανασφάλειας, χωρίς σιγουριά, της περιπλάνησης και προσαρμόζεται εκεί το σύστημα Κοινωνικής Ασφάλισης».\nΣχετικά με δυστύχημα με το στρατιωτικό ελικόπτερο, η Αλέκα Παπαρήγα εξέφρασε τη θλίψη της για τους τρεις ανθρώπους που απανθρακώθηκαν και πρόσθεσε:\n«Πρόκειται για κάτι ελικόπτερα «Χιούι»,τα ίδια που χρησιμοποιήθηκαν στον πόλεμο του Βιετνάμ. Παμπάλαια. Όλο αγοράζουμε εξοπλιστικά προγράμματα και όλο είναι παλιά. Ξέρετε τι καταλαβαίνουμε; Όταν πρόκειται για επιθετικές ανάγκες είναι σύγχρονα. Όταν πρόκειται για αμυντικές ανάγκες της χώρας είναι 35 και 40 χρόνων. Και για τα σύγχρονα που αγοράζουμε δεν μας δίνουν ανταλλακτικά, για να είμαστε εξαρτημένοι από τη μια ή την άλλη πολεμική βιομηχανία, είτε την αμερικανική είτε την ευρωπαϊκή».\nana2html v2.01 run on Tuesday, 18 March 2008 - 17:30:14 UTC


Οι πολύτιμες χρήσεις του λαδιού προσώπου που θα σας χαρίσουν περισσότερη λάμψη | Pronews\n28/03/2021 - 22:32\nΤα tips που θα αγαπήσετε\nΤα λάδια προσώπου τα οποία είναι γνωστά για τις ευεργετικές ιδιότητες που έχουν στην επιδερμίδα έχουν γίνει ένα από τα πιο αγαπητά προϊόντα περιποίησης. Υπάρχουν τρόποι που μπορείτε να τα εντάξετε στη ρουτίνα ομορφιά σας.\nΌλες έχετε, σίγουρα, ακουστά για τα οφέλη από το λάδι άγριου τριαντάφυλλου -αγαπημένο προϊόν και της Κέιτ Μίντλετον-, το λάδι άργκαν ή ακόμη και το πιο σπάνιο λάδι σταφυλιού -από τα μυστικά tips της Έμμα Στόουν για λαμπερή και αψεγάδιαστη επιδερμίδα. Γνωρίζετε, ωστόσο, πότε και πώς πρέπει να τα συμπεριλάβετε στη ρουτίνα ομορφιάς σας;\nΕνισχυτικό του foundation σας\nΓια ένα πιο δροσερό φινίρισμα όταν εφαρμόζετε το μακιγιάζ σας, προσθέστε μερικές σταγόνες λαδιού προσώπου στο foundation και απολαύστε το λαμπερό αποτέλεσμα στο πρόσωπό σας όλη την ημέρα.\nΑνακατέψτε λίγη καστανή ζάχαρη με μερικές σταγόνες λαδιού και κάντε απολέπιση στα χείλη σας, τρίβοντας απαλά, για επιπλέον ενυδάτωση.\nΜπορείτε να χρησιμοποιήσετε το λάδι για να σφραγίσετε όλα τα συστατικά των προϊόντων ρουτίνας περιποίησης της επιδερμίδας σας. Έτσι, θα αποκτήσετε μια πιο λαμπερή και δροσερή επιδερμίδα.\nΘεραπεία για την περιοχή κάτω από τα μάτια\nΓια να μειώσετε την εμφάνιση των λεπτών γραμμών και των ρυτίδων στην περιοχή κάτω από τα μάτια, εφαρμόστε απαλά με τα δάχτυλά σας μερικές σταγόνες λαδιού για ενυδάτωση και «γέμισμα» των λεπτών γραμμών.


Yapp, Ένα site που δημιουργεί για εσάς το app του event σας\nΤέλος πια στα βαρετά events του Facebook ή τα dedicated sites για συνέδρια, γάμους και parties, αφού οι δημιουργοί μιας καινούριας εφαρμογής με την ονομασία Yapp θέλουν να τα αντικαταστήσουν όλα αυτά με apps. Η υπηρεσία επιτρέπει στους χρήστες να χτίσουν μία εφαρμογή για το δικό τους event μέσα σε μερικά λεπτά επιλέγοντας το template της αρεσκείας τους.\nΣτη συνέχεια μπορούν να προσθέσουν βασικές πληροφορίες όπως διευθύνσεις, πρόγραμμα ή στην περίπτωση γάμων και συνεντεύξεων, βιογραφικές σελίδες. Τα apps που έχουν δημιουργηθεί επιτρέπουν στον καθένα που έχει προσκληθεί να κάνει chat ή να ανεβάσει φωτογραφίες, σχετικές με το συμβάν. Μετά την ολοκλήρωση της εργασίας με το event app, η εφαρμογή που έχει δημιουργηθεί μπορεί να δημοσιευθεί σε κάποιο app store ή μέσω mobile web δωρεάν. Ωστόσο, σταδιακά το Yapp θα χρεώνει για την προσθήκη συγκεκριμένων χαρακτηριστικών της εφαρμογής.\nΓεγονός είναι πλέον το επίσημο λανσάρισμα του Yapp σε έκδοση beta στο https://www.yapp.us/.\nΠρωτότυπο μεν, αλλά έχουμε γεμίσει με υπηρεσίες για “ετοιματζίδικα” applications. Το χειρότερο είναι που κάποιοι νομίζουν ότι θα φτιάξουν μία εφαρμογή με τέτοια υπηρεσία και θα πλουτίσουν.